VojvodinaCafe - U Vojvodini trenutno nema opasnosti od poplava\nU Vojvodini trenutno nema opasnosti od poplava\nVest objavljena: 15.05.2014 14:47\nU Vojvodini su unutrašnje vode pod kontrolom, a spoljne nisu tako visoke tako da u ovom trenutku, zbog obilnih kišnih padavina, nisu ugroženi građani i imovina. To je izjavio potpredsednik pokrajinske vlade i komandant Pokrajinskog štaba za vanredne situacije Goran Ješić. On je na sednici štaba saopštio da je praktično jedini problem u sistemu zaštite od poplava kvar crpne stanice kod Titela, koja će, kako se očekuje, biti popravljena u toku dana.\nKada je reč o stanju na putevima u pokrajini, Ješić je rekao da će put Ruma-Novi Sad preko Iriškog venca biti zatvoren za saobraćaj dok ne budu otklonjeni odroni i dodao da je saobraćaj preusmeren na alternativni pravac preko Indjije i Banstola na Fruškoj gori. Na putu između Rakovca i Beočina jak vetar je srušio nekoliko stabala, koje uklanjaju radnici Nacionalnog parka “Fruška gora” a na ostalim saobraćajnicama nema većih problema, kazao je Ješić.\nOn je naveo i to da se određeni problemi pojavljuju u prigradskim naseljima Novog Sada, koja se nalaze u podnožju Fruške gore, što je u nadležnosti lokalnih samouprava, naglasivši da su Pokrajinski štab i Javno vodoprivredno preduzeće “Vode Vojvodine” spremni da pomognu, ukoliko to bude potrebno. Zahvaljujući ulaganjima u uređivanje kanalske mreže u Vojvodini proteklih godina, ove obilne kiše nisu prouzrokovale probleme na vodotocima u pokrajini, istakao je Ješić i napomenuo da stručnjaci “Voda Vojvodine” konstantno prate situaciju na terenu. Kako je saopšteno sa sednice, Pokrajinski štab za vanredne situacije je od srede u stalnom zasedanju, radi praćenja situacije na saobraćajnicama, rekama i kanalima, kao i nivoa podzemnih voda, prouzrokovanih obilnim padavinama.\nU Novom Sadu vanredna odbrana od poplava u 6 MZ\nGradski štab za vanredne situacije Grada Novog Sada proglasio je vanrednu odbranu od poplava, i to na teritorijama mesnih zajednica Petrovaradin, Sremska Kamenica, Bukovac, Ledinci, Stari Ledinci i Futog. Kako se navodi u saopštenju, na sednici Štaba, kojoj je prisustvovao i gradonačelnik Novog Sada Miloš Vučević, predstavljeno je stanje na terenu, kao i najugroženije lokacije. Konstatovano je da je na teritoriji grada usled velikih količina padavina došlo do izlivanja potoka, te da su se stekli svi neophodni uslovi da se uvede vanredna odbrana od poplava u najugroženijim delovima grada, kako bi se, kako se navodi, obezbedilo brže i efikasnije angažovanje nadležnih službi u prevazilaženju novonastale situacije. "Zaključeno je tako]e i da se uvedu operativne mere za odbranu od poplava u skladu sa Operativnim planom za odbranu od poplava na teritoriji Grada Novog Sada za vode II reda sa tačnim radnjama koje se preduzimaju u ugroženim područjima", kaže se u saopštenju. Operativne mere, kako stoji u saopštenju, podrazumevaju, između ostalog, izradu privremenih nasipa na ugroženim deonicama, evakuaciju stanovništva i materijalnih dobara, zbrinjavanje ugroženih i nastradalih, angažovanje dodatne radne snage i materijalno-tehničkih sredstava radi efikasnijeg sprovođenja odbrane, kao i sprovodjenje svih drugih neophodnih mera odbrane od poplava u skladu sa zakonom. "U toku je angažovanje svih raspoloživih kapaciteta radi ublažavanja posledica ove elementarne nepogode, a članovi Štaba su na sednici konstatovali da u te kapacitete, pored gradskih javnih i javno-komunalnih preduzeća, spadaju i volonteri koji pomažu na terenu i kojima je Grad veoma zahvalan", navodi se u saopštenju. Posebno je istaknut i Centar za osnovnu policijsku obuku u Sremskoj Kamenici koji je samoinicijativno na raspolaganje Gradu stavio sve svoje ljudske i tehničke kapacitete. Na sastanku je istaknuto da je situacija u gradu pod kontrolom i da sve gradske službe normalno funkcionišu, kao i da rade pojačanim kapacitetom, da se svi prijavljeni i uočeni problemi blagovremeno saniraju, da škole i vrtići rade normalno, te da nema mesta panici.


Sombor, 06. Novembar 2009. PR Objave: Saopštenje -\nPanel diskusijom na temu samozapošljavanja mladih, juče u Srednjoj poljoprivrednoj školi počeo je ciklus sastanaka srednjoškolaca završnih godina sa predstavnicima Nacionalne službe za zapošljavanje i predstavnicima institucija i organizacija koje se bave ovom tematikom, u okviru projekta "Moja fabrika".\nMOJA FABRIKA je projekat koji sprovodi Somborski Omladinski Boom u saradnji sa Nacionalnom službom za zapošljavanje - filijala Sombor i Kancelarijom za mlade, a finansira ga Ministarstvo omladine i sporta Republike Srbije.\nProjekat se bavi problemom zapošljavanja mladih, a posebno nedovoljnom motivisanošću i osnaženošću mladih da se samozaposle, odnosno budu preduzetnici.\nNaš dugogodišnji rad sa mladima u zajednici je pokazao da mladi žele samostalnost i kvalitetan život, ali da isto vreme ne prepoznaju samozapošljavanje i preduzetništvo kao jedan od načina da se do toga dođe.\nU prvoj fazi projekta biće organizovane motivacione diskusije/razgovori u svim srednjim školama u Somboru. Srednjoškolci-maturanti će biti u prilici da razgovaraju sa mladim preduzetnicima koji su bliskoj prošlosti završili svoje školovanje i pokrenuli sopstveni biznis, sa predstavnicima Nacionalne službe za zapošljavanje i predstavnicima institucija i organizacija koje se bave ovom tematikom. Kroz ove razgovore moći će da saznaju na koji način su mladi postali preduzetnici, čuju praktične i korisne informacije iz iskustava naših govornika.\nRaspored ovih diskusija po školama je sledeći:\n05.11. u 16:00h - Srednja poljoprivredna škola\n06.11. u 13:00h - Gimnazija\n09.11. u 12.30h - Srednja ekonomska škola\nNaziv: Somborski Omladinski Boom\nAdresa: Venac Radomira Putnika 2/I\nTel: 025 432030\nposao, zaposljavanje, mladi, srednjoskolci, projekat, fabrika, panel, diskusija, moja fabrika


Biznis obuka pisanja projekata za EU fondove | Biznis kursevi\nBiznis obuka pisanja projekata za EU fondove\nBiznis kursevi > Biznis obuka pisanja projekata za EU fondove\nIskoristite veliku snagu EU i regionalnih fondova za finansiranje\nKako bi uopšte bio uzet u razmatranje, svaki projekat mora biti profesionalno napisan. Svake godine EU stavlja Srbiji na raspolaganje velike sume novca za finansiranje projekata iz različitih oblasti. Ipak, od ukupnih sredstava iskoristi se samo 30%, uglavnom zbog nepoznavanja postupaka pisanja projekata i nedovoljne informisanosti.\nZato treba da iskoristite šansu koju vam pruža obuka za pisanje projekata za EU i regionalne fondove da pretvorite vaše ideje u realnost. Neka vaši zaposleni postanu uspešni EU projektni menadžeri, jer ćete na taj način jako puno uštedeti. I vremena i para.\nPripremite vaše zaposlene za pisanje uspešnih projekata\nU regionu postoji relativno mali broj stručnjaka za pisanje projekata, pa je do njih ne samo teško doći, već njihov rad ni malo nije jeftin. Čak 100 evra dnevno ovi stručnjaci naplaćuju svoje usluge. A da ih zaobiđete ne možete, sem ako u svom timu nemate ljude sposobne da obezbede sredstva za vaše projekte.\nObuka je organizovana na potpuno praktičan način i ima za cilj da polaznici steknu uvid u čitav proces izrade predloga projekta (osmišljavanje ideje, delovi projekta i projektnog ciklusa, izrada dokumentacije, definisanje problema, ciljeva, budžeta…).\nTakođe, kroz ovu obuku vaši zaposleni će znati koji sve fondovi vašoj firmi stoje na raspolaganju, kako do njih doći i kako da napišu uspešan predlog projekta koji će proći zahtevne uslove odobravanja. Predavači su trenutno među najpoznatijim stručnjacima za oblast pisanja projekata za EU fondove u Srbiji i regionu.\nSada je pravo vreme da vaše zaposlene upišete na obuku za EU projektnog menadžera


Mali u tramvaju: Mnogo plaćeno? Atrakcija BG VIDEO\nIzvor: B92, 16.Nov.2017, 17:55 (ažurirano 02.Apr.2020.)\nGradonačelnik Siniša Mali se danas, povodom puštanja u saobraćaj Ruzveltove ulice, Trga Slavija i Bulevara oslobođenja, tim saobraćajnicama provozao tramvajem.\nOn je u tramvaju novinarima odgovarao na pitanja u vezi sa radovima u Beogradu.\nTom prilikom Mali je rekao da te tri saobraćajnice sada izgledaju svetski, a na opasku novinara da su mnogi građani imali primedbe da je muzička fontana na Slaviji preskupo plaćena, izrazio je mišljenje da ona apsolutno >> Pročitaj celu vest na sajtu B92 << opravdava namenu.\n"Fontana je još jedna atrakcija glavnog grada i deo mozaika koji se zove novi i lepši Beograd", rekao je Mali.\nNovinare je, između ostalog, interesovalo i kada će Beograd imati metro, a gradonačelnik je podvukao da se intenzivno radi na tome i da je realno da će se sa izgradnjom metroa početi 2020. godine, te da će prva linija metroa početi da radi 2023-2024. godine.\n"To je jedan infrastrukturni projekat koji potpuno menja perspektivu grada Beograda", dodao je Mali.\nGovoreći o rekonstrukciji ulica u glavnom gradu, on je najavio da će sledeće godine početi rekonstrukcija ulica Kraljice Marije, Cara Dušana, Džordža Vašingtona, kao i rekonstrukcija Ulice kneza Miloša.\nPosle gotovo pet meseci radova, koji su prouzrokovali gužve i zastoje u centru grada, kružni tok oko Trga Slavija i Bulevara oslobođenja ponovo radi. Ipak prvi dan je doneo i prve probleme pošto građani nikako da naviknu na nova mesta pešačkih prelaza...U cilju rasterećenja i smanjenja zastoja,...


► Nemački ministar: Moguć rat ako Iran nastavi da pleni trgovačke brodove\nPostupanje Irana doprinosi "spirali eskalacije" koja bi mogla dovesti do rata, rekao je ministar Hajko Mas za današnje izdanje lista "Bild".\nMas je rekao da u "eventualnoj nekontrolisanoj vojnoj eskalaciji ne može biti pobednika, već samo poraženih".\nNemački ministar je pozvao lidere Irana da se pridržavaju "svoje odgovornosti i ne nastave spiralom eskalacije".\nMas je rekao da su napori Evrope usredsređeni na održavanje diplomatskih kanala otvorenim za "glasove razuma", uprkos izazovima.\n"Radi se o sprečavanju rata", rekao je on.


Foto: Tanjug | Ministar zdravlja Srbije: Vučićevi problemi posledica premora\nTanjug 19.11.2019 10:06\n"Zahvaljujući stručnosti, prisebnosti, profesonalizmu, osoblja, radnika, doktora VMA njegovo stanje je danas mnogo bolje", rekao je Lončar i dodao da je zdravstveno stanje predsjednika narušio preveliki rad i borba za Srbiju, jer se "nikada nije štedeo i mislio na sebe".\n"Cenu toga što je radio, platio je pre par dana sam Vučić, jer je njegovo zdravlje tada bilo ozbiljno narušeno. To zdravlje se narušavalo duži period, dok je tako radio ne misleći na sebe, već misleći da ne propusti neku priliku da pomogne da Srbija bude bolje. Krajnje je smešno da imate komentare da mu je zdravlje narušeno zbog neke televizije, nekog novinara ili pitanja", rekao je ministar.\nKako kaže, za Vučića koji razgovara sa Angelom Merkel, Vladimirom Putinom, redžepom Tajipom Erdoanom nisu problem "neki novinar ili televizija".\n"Ovo je konkretno posledica premora, njegove izloženosti poslu, ali na svu sreću uspelo je da se stanje popravi. Biće potrebno još vremena, moraće da promeni način života, rada. Moraće da uzima redovnu terapiju", zaključio je Lončar.\nZlatibor Lončar Aleksandar Vučić Zdravlje


Vesti online / Srpski informativni portal / Milicija trenira strogoću\nSve brojniji: Komunalni policajci postaju milicajci\nPrema novom zakonu, komunalna policija postaće milicija, sa većim ovlašćenjima od dosadašnjih: moći će da zaustavljaju vozila, a osim upotrebe fizičke snage i palica biće im dozvoljeno da koriste i biber-sprej.\n- Plan je da u narednih nekoliko godina Komunalna policija dobije oko 1.000 novih policajaca, što će biti dovoljno da pokrijemo čitav grad - rekao je Vesić.\nVest o novim ovlašćenjima, drastičnom povećanju broja pripadnika komunalne policije i promeni imena, za Rodoljuba Šabića, doskorašnjeg poverenika za informacije od javnog značaja i zaštitu podataka, "prilično je neobična".\n- To se pre svega odnosi na enormno povećanje broja pripadnika, jer se planira da se poveća za 1.000, dakle učetvorostruči! Neki se građani, logično pitaju a šta je s pravom policijom, ne povlači se valjda iz Beograda - komentariše Šabić.\nOn dodaje i da bi ovakvo povećanje za podlogu moralo imati ozbiljnu, studioznu, dokumentovanu analizu, a u našem realnom kontekstu sasvim logično mnoge asocira na "partijske" parapolicijske formacije.\n- Ovlašćenja, na primer, koja zapravo i nisu dramatično veća ili nova, ali su neka i od ranije kontroverzna. Imajući u vidu ulogu komunalne policije, zašto je potrebno da po nalogu pretpostavljenog mogu delovati i bez uniforme. Kako će u praksi, to je posebno bitno pitanje, funkcionisati njihove usmene, a za građane, što se sad posebno naglašava, "obavezujuće naredbe" ili "privremeno oduzimanje predmeta" ili "primena sredstava prinude" ako se mehanizmi nadzora od strane prave policije očigledno dodatno slabe i pretvaraju u fasadne - pita se Šabić.\nPotreba za kvalitetnijim komunalnim redom je nesporna, ali može se i mora se ostvarivati boljim korišćenjem postojećih resursa, boljom saradnjom komunalne i prave policije i to pogotovo većom odgovornošću za izvršavanje obaveza i poštovanje zakona, naglašava Šabić.\nPrekšajne i krivične prijave\nPrema novom zakonu, komunalni milicioneri mogu da legitimišu građane, da ih privedu radi provere identiteta, zaustavljaju i pregledaju građane, predmete i vozila, privremeno oduzimaju predmete, koriste video-nadzor, upotrebavaju sredstva prinude, kao i da izdaju prekršajne naloge i krivične prijave.\nU Ministarstvu državne uprave i lokalne samouprave navode da su nova ovlašćenja bila neophodna.\n- Predloženo je da komunalna milicija može da preduzima hitne mere u vanrednim situacijama poput elementarnih nepogoda - navode iz ovog ministarstva.


Jeftini letovi iz Sudana do Albanije - Avio karte Sudan Albanija - eSky.rs\nAvio karte do Albanije\nAvio karte iz Sudana do Albanije\nPretražite letove iz Sudana do Albanije\nProverite najbolje prilike za letove iz Sudana do Albanije\n✔ Postoje li posebne ponude za letove iz Sudana do Albanije na eSky.rs?\n✔ Mogu li se pobrinuti za osiguranje prilikom rezervacije leta iz Sudana do Albanije?\n✔ Ako rezervišem let iz Sudana do Albanije, mogu li da rezervišem ujedno i smeštaj?\n✔ Koje avio-kompanije nude letove iz Sudana do Albanije?\nBudite sigurni, da na eSky.rs ponuda letova iz Sudana do Albanije uključuje ne samo niskotarifne avio-kompanije, već i one koje su specijalizovane za visoki standard.


PREMIJER LIGA BiH Uoči kantonalnog i komšijskog derbija u okviru 7. kola Premijer lige BiH\nČelik se nalazi boljoj formi i u seriji od tri meča bez poraza i primljenog gola\nFenan Salčinović, kapiten Čelika\nU kantonalnom i komšijskom derbiju u okviru 7. kola Premijer lige BiH nogometaši Čelika sutra gostuju kod ekipe Mladosti iz Doboja kod Kaknja.\nZeničani su u posljednjem međusobnom meču 19. maja ove godine, u Doboju kod Kaknja slavili čak 3:0 te su dobili posljednja dva međusobna meča.\nČelik se nalazi boljoj formi i u seriji od tri meča bez poraza i primljenog gola, a nema dileme da će na ovom, najbližem gostovanju imati i veliku podršku s tribina.\n- Očekuje nas težak meč, jer za nas nema laganih mečeva. Međutim, mi želimo nastaviti našu uspješnu seriju i ostvariti dobar rezultat - kaže trener Čelika Adnan Ornek, koji još nema pravo nastupa voditi tim s klupe.\nOrnek ne može računati na Ensara Hajrovića, koji još nije registriran, kao ni Senegalce Musu (Moussu) Marona i Faustina Senghora.\n- Neće igrati ni Senad Karahmet, koji je stigao upravo iz Mladosti, jer još nije dovoljno fizički spreman za nastupe. Upitan je i nastup kapitena Fenana Salčinovića, koji ima problema sa zadnjom ložom i takav je igrao i protiv Zvijezde 09. Još ćemo vidjeti da li će ipak moći nastupiti, ali nećemo riskirati - ističe Ornek, koji ne želi otkriti u kojem će sastavu početi ovu utakmicu.\nČelik Zenica Mladost DK Premijer liga BiH


Kamioni i srpska štampa danas nisu ušli na Kosovo - NOVA portal\nKamioni i srpska štampa danas nisu ušli na Kosovo\nDruštvo Autor:Agencije31. maj. 202017:50 > 18:04\nKosovski carinici na prelazu Jarinje nisu danas dozvolili distribuciju dnevne štampe iz centralne Srbije, pozivajući se na uredbu prema kojoj roba koja nema deklaraciju na kojoj piše da je namenjena za "Republiku Kosovo" ne može da uđe na Kosovo, što znači da je počela primena novih mera.\nPredstavnik firme „Beokolp“ Zvezdan Mihajlović je za portal KoSSev potvrdio te navode i dodao da su odmah obavestili Beokolp i ostale izdavače i da čekaju informaciju od njih.\n„Večeras ćemo ponovo pokušati da dostavimo novine, jer se radi o ugovorenim tiražima i to sada predstavlja veliki problem. Odluka vlade na koju se pozivaju je doneta sinoć i niko nije bio obavešten o tome“, rekao je Mihajlović.\nOn je ocenio da su zahtevi kosovske vlade „teško ostvarivi“.\n„Mi taj uslov gotovo sigurno ne možemo da ispunimo, pratićemo razvoj situacije“, naveo je Mihajlović.\nVraćeni i kamioni\nKako je ovog jutra javio RTS, ujedno su sa prelaza Jarinje vraćena dva kamiona kraljevačkih tablica, dok su vozači izjavili da im je ulazak zabranjen zbog toga što na carinskim papirima ne piše „Republika Kosovo“.\nNa Jarinju je jutros bilo desetak kamiona, a većina je čekala da preveze robu iz centralne Srbije na KiM.\nDa nijedan kamion sa robom iz centralne Srbije danas nije ušao na Kosovo , potvrdio je portparol kosovske carine Adriatik Staviljeci .\nOn je rekao da je nedeljom uobičajeno da se ne vrši prevoz robe, jer je slobodan dan i oni ne mogu da obavljaju zakonske procedure.\nPrištinska Koha navodi da su njeni novinari nekoliko sati bili na prelazu Merdare, ali da nijedan kamion sa robom koja je namenjena Kosovu nije ušao preko tog prelaza. Za to vreme, iz Poljske je ušao samo jedan kamion sa robom koji je išao ka Albaniji.\nDa „nijedan kamion neće ući na Kosovo ukoliko nema dokumenta na kojima piše ‘Republika Kosovo’“, potvrdio je i vršilac dužnosti potpredsednika vlade Kosova, Haki Abazi.\nVozila sa srpskom robom ne mogu na KiM bez posebne dozvole\n„Sinoć smo odlučili da unapredimo reciprocitet sa Srbijom. Do sada su kamioni iz Srbije mogli da uđu na Kosovo ako: 1. nisu imali uvredljive dokumente o kosovskoj državi i 2. ako je na njima napisano Kosovo. Sinoćnjom odlukom nijedan kamion ne može ući u našu zemlju ako u njihovim dokumentima ne piše: Republika Kosovo“, napisao je Abazi na Fejsbuku, prenosi RTK2.\nKosovska vlada donela je sinoć odluku na osnovu koje je vozilima sa srpskom robom onemogućeno da uđu na teritoriju Kosova bez posebne dozvole, te da je obavezno da na dokumentima za uvoz robe piše „Republika Kosovo“.\nIz kosovske vlade navode da je nova mera samo nastavak primene najavljenog postepenog reciprociteta, te da su razlozi za uvođenje baš ove mere „barijere Srbije koje i dalje štete izvoznicima i uvoznicima Kosova i izazivanje trgovinskog deficita“.


Isplata podsticaja za setvu nije zbog izbora - PKS-RPK Novi Sad\nMinistar poljoprivrede Branislav Nedimović izjavio je da je ove godine prvi put u martu počela isplata podsticaja za setvu i da to nema veze s izborima pošto su to sami poljoprivrednici tražili. – Po pitanju setve, prvi put smo počeli isplatu podsticaja za biljnu proivodnju u martu, a taj novac su ranije poljoprivrednici dobijali u maju – rekao je Nedimović novinarima u PKS-u.\nOn je kazao da je nedavno imao smešnu situaciju kada je razgovarao s poljoprivrednicima o tome. Novinarima je ispričao da je nedavno u jednom gradu nenajavljeno obišao Upravu za trezor u nameri da se vidi s desetak-petnaest poljoprivrednih proizvđača.– Jedan od njih mi kaže: Zamislite, oni su nama isplatili podsticaje verovatno zbog izbora. Ja ima kažem: Ja se stvarno izvinjavam, do sada ste dobijali taj novac u maju, a sada u martu, ako ne želite sada, vi zdržite pare na računu pa podignite ih u aprilu ili maju – rekao je Nedimović, dodajući da je u pitanju bila šala.\nOn je napomenuo da je reč o podsticajima koji nisu veliki, oko 2.000 dinara po hektaru, a da je maksimum do 20 hektara.– Rekao sam i da, kako stižu zahtevi, mi svake sledeće nedelje isplaćujemo. Pre dve nedelje smo isplatili 600 miliona dinara, a ove nedelje ide 500 miliona i u čemu je problem – nema veze s izborima već s vašom setvom. To je prirodan sled događaj i ono što ste vi tražili – naveo je Nedimović.\nOn je dodao da, i kada se uradi nešto dobro, uvek neko nađe razlog da to osporava.Nedimović je, takođe, dodao da ne očekuje probleme s pšenicom i da neće biti velikih šteta.Ministar je kazao da u severnoj Bačkoj i Banatu nije bilo snega koji bi zaštitio useve pšenice, ali da je najveća proizvodnja u južnijim delovima Vojvodine i u centralnoj Srbiji.\nUskoro izjašnjavanje o GMO\nMinistar Nedimović je najavio da će u narednih sedam do deset dana biti formiran Savet za bezbednost hrane, koji će se u narednom periodu izjasniti po pitanju restriktivnih odredbi Zakona o GMO koje sprečavaju ulazak Srbije u Svetsku trgovinsku organizaciju.On je, odgovarajući na pitanja novinara u PKS-u, rekao da će to telo u užem sastavu biti formirano u tom periodu i da će na naučnoj osnovi analizirati funkcionisanja čitavog sistema.\n– U njegovom sastavu će biti ljudi koji su eksperti iz oblasti medicine ishrane i farmacije i oni treba da nam daju odgovore i na ta pitanja (o GMO). Bilo kakva politička odluka pre stručne odluke mislim da bi bila preuranjena – kazao je Nedimović.On je dodao da je činjenica da, ako želimo u STO, moramo da ispinimo neke uslove po pitanju GMO.– Krajnja odluka je na Srbiji, odnosno na nama. Pre struke nećete dobiti moje mišljenje. Važno je šta misle struka, država i narod. Ipak, važno da tu ne pogrešimo jer samo jednom imamo pravo u tom slučaju – naveo je Nedimović.\nProizvođači hrane iz Srbije na sajmu u Njujorku\nSrpski proizvođači hrane ove godine će učestvovati na „Fensi food show New York“, najvećem globalnom sajmu koji okuplja gastronome…\nZeleni dizel za paore 25 dinara jeftiniji?\nMada do prolećne setve ima više od meseca, među poljoprivrednicima su sve aktuelnije priče o tome kada će dobiti…


RTS :: Godišnjica Muzeja kamena\nSrbija danas Godišnjica Muzeja kamena\nponedeljak, 14. jul 2014, 17:25 -> 17:32\nGodišnjica Muzeja kamena\nU okolini Mionice, u klisuri Ribnice gde su se, prema tvrdnji geologa, sudarili jadarski i vardarski tektonski blok pre oko 65 miliona godina, nalazi se Muzej kamena. To nije slučajno, jer se čuveni struganički kamen eksploatiše još od kraja 19. veka.\nNajmlađi muzej u valjevskom kraju ima najstarije eksponate. Muzej kamena pre godinu dana u mioničkom selu Paštrić otvorio je poznati ljubitelj prirode, biolog, Predrag Peca Petrović u svom domaćinstvu uz stručnu podršku dr Ivana Filipovića i beogradskog Geodetskog zavoda.\nOko 2.000 posetilaca iz zemlje i sveta videlo je postavku, koju čine reprezentativi uzorci kamena i stena jadarskog tektonskog bloka.\n"Mi smo ovde po ko zna koji put došli do zaključka kako smo minijaturni u odnosu na to šta je vreme i šta je priroda u stanju da napravi", kaže Vesna Nišević Mrgić, posetilac iz Beograda.\nSamo priroda ume da izvaja ovakva umetnička dela, jer to čini milionima godina. Peca Petrović živi sa kamenom i fasciniraju ga nova geološka saznanja.\n"Dr Nebojša Vasić sa Rudarko-geološkog fakulteta sa svojim saradnicima otkrio je novu vrstu stene na Maljenu, bakerit, ona je hit u ovom muzeju. Dobili smo i separat iz Italije od jedne njihove naučnice, koja je identifikovala tragove dinosaurusa u Srbiji, u struganičkim sedimentima", kaže Predrag Peca Petrović, Muzej kamena u Paštriću.\nStručnjaci kažu da Muzej kamena ima perspektivu, te bi bilo važno uvrstiti ga sistem u muzeja Srbije.\n"To je jako važno ne samo u ovom kontekstu kao jedan od poligona za geološka istraživanja, nego i za povezivanje geodiverziteta, one sredine na kojoj se stvara priroda, flora i fauna", kaže Aleksandra Maran Stevanović, kustos-paleontolog Prirodnjačkog muzeja.\nJedna od ideja Petrovićevih stručnih konsultanata je da se priređuju i tematske izložbe kako bi se Muzeju kamena u Paštriću posetioci iznova vraćali.\n+381 14 220 068


TUGA DO NEBA: Devojčica (15) se požalila na jake bolove u stomaku, nedugo zatim je preminula (INFO) | DNEVNE\nDevojčica (15) iz sela Dolna Gunovica kod Gostivara, na zapadu Makedonije, pre nekoliko dana se požalila na jake bolove u stomaku, a juče je umrla pod nerazjašnjenim okolnostima. Preminula je u kolima Hitne pomoći sa kojima je iz Gostivara bila prebačena u Urgentni centar u Skoplje.\nKada se devojčica požalila svojim roditejima da je boli stomak oni su je u subotu uveče odveli kod lekara.\nDeset predivnih DEČIJIH IMENA koja smo „pozajmili“ od Rusa\nDoktor ju je pregledao, a nakon primljene terapije bilo joj je mnogo boblje, pa se sa roditeljima vratila kući.\nMeđutim, juče joj je ponovo pozlilo, pa je sa povraćanjem i dijarejom oko 9 časova završila na infektivnom odelenju Opšte bolnice u Gostivaru.\nKada su dežurni lekari hteli da joj daju terapiju, devojčica je dobila jake grčeve u stomaku.\n– Dežurni tim je pacijentkinju odmah prebacio u Urgentni centar, koji se nalazi u neposrednoj blizini. U međuvremenu, otkazalo joj je srce. Anesteziolog ju je reanimirao i uspeo je da vrati u život. Ubrzo smo, prema svim procedurama, organizovali transport do Skoplja – navodi se u saopštenju bolnice iz Gostivara.\nNa žalost, na pola puta do Skoplja, devojčici su u kolima Hitne pomoći otkazale funkcije vitalnih organa.\nUprkos svim naporima medicinskog tima u ambulantnom vozilu, devojčicu nisu uspeli da ožive, pa su lekari u skopskom Urgentnom centru juče oko podne mogli samo da konstatuju smrt bez vidljivih tragova nasilja, stoji u policijskom izveštaju.\nTelo 15-godišnje devojčice je predato na obdukciju u Institut za sudsku medicinu u Skoplju, a nalazi treba da pokažu da li je trovanje ili nešto drugo uzrokovalo njenu smrt.


Opšti sporazum o carinama i trgovini | studenti.rs\nPočetna Skripte Ekonomija Opšti sporazum o carinama i trgovini\nOpšti sporazum o carinama i trgovini\nObjavio alexabk4 04. februar 2014. Prijavi dokument\nZa svaku zemlju je jako bitan momenat odnosa sa inostranstvom, kao vrlo značajan deo ekonomske aktivnosti svake zemlje. U savremenom svetu nijedna zemlja bez obzira na svoje razvojne potencijale i uslove nije sama sebi dovoljni, posebno ne u ekonomiji i ekonomskom razvoju. Zbog toga kažemo da su sve zemlje ekonomski upućene jedna na drugu, odnosno u stanju su međusobne uslovljenosti i zavisnosti. Priroda ekonomskog života i ekonomske aktivnosti ruši sve prepreke- pa čak i međudržavne granice i to onda kada su one razdvojene političkim ili nekim drugim činiocima. Savremena ekonomska teorija i praksa, međunarodnim ekonomskih odnosima i spoljnotrgovinskom poslovanju pridaju posebnu pažnju i značaj. U osnovi toga stoje ekonomski interesi država i njihova ekonomija. Iz međunarodnog ekonomskog okruženja dolaze brojni uticaji koji su od naročitog značaja za privredni razvoj i tekuću ekonomsku stabilnost svake zemlje.\nSpoljna trgovina dovodi do ubrzanja naučnog i tehničko- tehnološkog razvoja u svetskim razmerama i svakoj zemlji posebno. Inovacije u nauci, tehnici i tehnologiji danas se brzo šire svetom čime se prevazilazi neravnomernost u tehničko- tehnološkom napretku. Na taj način se doprinosi ubrzanju razvoja proizvodnje, ali i potrošnje u svetu. Taj proces ima naročit značaj za one zemlje koje nisu u stanju da same razvijaju nauku i naučna istraživanja kao pretpostavke razvoja svoje proizvodnje. Spoljna trgovina, i uopšte međunarodni ekonomski odnosi, prenose znanja iz jednog u druge delove sveta koja su sadržana u novim mašinama, proizvodnoj opremi, proizvodima namenjenim zadovoljavanju različitih potreba i na druge načine.\nSvaka zemlja nastoji da u svojoj spoljnotrgovinskoj aktivnosti iskoristi komparativne prednosti koje ima u proizvodnji određenih proizvoda i usluga u odnosu na druge zemlje sa kojima održava ekonomske odnose. Te prednosti se ispoljavaju kao korišćenje sopstvenih povoljnih uslova za njihovu proizvodnju, niži troškovi proizvodnje, bolji kvalitet proizvoda, viši stepen primene tehnike i tehnologije.\n1. SPOLJNOTRGOVINSKO POSLOVANJE\nUporedo s procesom vremenskog i prostornog ustaljivanja trgovinskih operacija, odvijala se i podela rada i specijalizacija u trgovini. Danas je lako definisati spoljnu i unutrašnju trgovinu i sve ostale forme trgovine. Međutim, dugo vremena se nisu mogli jasno precizirati poslovi koji dolaze u nadležnost pojedinih formi trgovina. Ako danas, sa stanovišta istorijske distance, posmatramo razvoj trgovine, ne može se izbeći utisak da je sve do pojave kapitalizma, proizvodnja imala pretežno naturalni karakter. Zbog toga je i robno- novčana razmena bila skromnih dimenzija. U tom periodu se robno- novčana razmena posredstvom trgovine (unutrašnje i spoljne) ograničavala na mali broj artikala (zanatski proizvodi, oružje, začini, ulje, svila i slično).\nMeđunarodna trgovina predstavlja razmenu robe i usluga preko državnih granica. U većini zemalja čini značajan deo BDP-a. Iako je međunarodna trgovina bila prisutna tokom istorije, njen ekonomski, socijalni i politički značaj se povećao u zadnjih nekoliko vekova, uglavnom zbog industrijalizacije, razvoja transporta, globalizacije i multinacionalnih korporacija. U stvari, rastuća međunarodna trgovina je ono što se uglavnom podrazumeva pod pojmom globalizacija.\nPrema spoljnotrgovinskim propisima naše zemlje, pod pojmom spoljna trgovina podrazumeva se prekogranični promet (izvoz i uvoz) robe i usluga. Reč je o transferu prodate robe i pružanju usluga između preduzeća kupca i prodavca, pri čemu je jedan od učesnika na teritoriji naše, a drugi, na teritoriji druge države.\nOsnovni ciljevi spoljnotrgovinskog poslovanja su:\npromena materijalne strukture proširenog proizvoda izvozom sopstvenih proizvoda i uvoz roba i dobara deficitarnih na domaćem tržištu;\nuvoz radi održavanja robnih rezervi na planiranom nivou;\nunapređenje proizvodnje i podizanje proizvodnja na nivo savremenih dostignuća;\npovećanje konkurentske sposobnosti privrede;\nda se proizvodnja učini revitabilnija povećanjem izvoza, i\npovećanje obima nacionalnog dohotka.\n, Požarevac, UNIVERZITET MEGATREND - Fakultet za poslovne studije\ncarine, sporazum o carinama i trgovini


Vreme 970 - Budzetski problem Srbije: Ples oko drzavne kase\nPrivreda ne može izdržati veće opterećenje, jer milion sto pedeset hiljada zaposlenih u privredi trenutno finansiraju 700.000 socijalnih slučajeva, 1,6 miliona penzionera i pune budžet iz kojeg se isplaćuju plate za još 690.000 zaposlenih u državnoj upravi, javnom sektoru i gubitaškim javnim preduzećima\nKada je pre nekoliko dana obelodanjen podatak da je budžetski deficit Srbije na polugodištu dostigao 52,4 milijarde dinara, a da je prema rebalansu budžeta sa kraja prošle godine i prema martovskom sporazumu sa MMF-om za celu 2009. godinu predviđen budžetski deficit od 70 milijardi dinara, postalo je jasno da će ovogodišnja finansijska politika morati hitno da se menja, jer na vidiku nije nikakav porast budžetskih prihoda uz vladajući fiskalni mehanizam i tekuća privredna kretanja.\nBudžetski problem postaje akutniji tim pre što je najavljeno da misija MMF-a treba već krajem avgusta da dođe u "kontrolnu posetu" Beogradu, kako bi proverila kako se sprovodi "fiskalno prilagođavanje" (od 90 milijardi dinara), da bi se ovogodišnji budžetski deficit održao na granici od tri odsto očekivanog bruto društvenog proizvoda, za koji se, opet, procenjivalo da će biti za tri odsto manji nego prošle godine. Problem je što će na kraju ove teške godine BDP Srbije verovatno pasti više (procene se kreću između pet i 5,5 odsto), a što održivi budžetski deficit u tom BDP-u neće biti manji od 4,5 odsto. A ni to, čini se, neće biti lako postići, jer opet treba pronaći nekih 30-40 milijardi ili na prihodnoj ili na rashodnoj strani.\nMINISTARSKA PROCENA: Iz tih razloga, tačnije rečeno, misija MMF-a dolazi u Beograd da sa Vladom Srbije revidira sporazum od 26. marta ove godine, pošto je svima jasno da je kriza pogodila čitav Balkan teže nego što se to ranije očekivalo. Uostalom i sama ministarka finansija Diana Dragutinović je na konferenciji za novinare (24. jula) iznela procenu da bi deficit državnog budžeta do kraja godine mogao da naraste na 110-115 milijardi dinara. U MAT-u, publikaciji Ekonomskog instituta u Beogradu (urednik Stojan Stamenković), iznete su i nešto lošije prognoze (u različitim varijantama) koje očekivani ovogodišnji budžetski deficit pretežno dimenzionišu na 140-150 milijardi dinara. Naravno, očekivani deficit državne kase raste zato što realni budžetski prihodi padaju trostruko brže od pada državne potrošnje (oko minus 15, prema minus pet odsto).\nNa spomenutoj konferenciji za novinare ministarka Diana Dragutinović čini se da je pokušala nemoguće – da spoji umirujuću izjavu ("niko ne treba da brine, pare za budžetsku potrošnju su obezbeđene"), sa gorkim činjenicama o kontinuiranom padu budžetskih prihoda i sa najavom novog poreza na plate, sličnom onom "solidarnom" koji je bio u igri na početku ove godine – kako bi se rupa u državnoj kasi delimično zajazila. Tu izjavu o novom porezu na plate u potonjim danima su "objašnjavali", "ublažavali", "demantovali" i indirektno "umanjivali" i državni sekretar Slobodan Ilić, i premijer Mirko Cvetković, i potpredsednik Božidar Đelić. Jer, očigledno je reč o izjavi sa širokim političkim posledicama, a toga, izgleda, nije svesna naša mlada ministarka.\nNaime, pojednostavljeno, izveštaj o spomenutom razgovoru ministarke Dragutinović sa novinarima, sabijen u jednu rečenicu, građani Srbije mogli su da shvate samo ovako: državna kasa je prazna, ali ne brinite, pare su obezbeđene, jer ćemo ih od vas sakupiti.\nSamo pažljiviji (i neposredni) slušalac bi ministarku Dragutinović, verovatno, mogao da razume na nešto racionalniji način. Na primer ovako: imamo problema sa prikupljanjem budžetskih prihoda, ali istovremeno imamo signale da će MMF i Evropska komisija podržati našu državnu potrošnju, što ne znači da od građana Srbije oni neće tražiti dodatne žrtve, kako u našoj ludoj konzervativnoj "komunikologiji" treba razumeti reforme.\nOva hipoteza zasniva se na najavi da će MMF dozvoliti zaduživanje države kod Narodne banke Srbije na račun već dostavljene kreditne pomoći po stend baj aranžmanu od 800 miliona evra (u okviru ukupne pomoći od tri milijarde evra) i na potonjoj informaciji da je Evropska komisija dala donaciju od 100 miliona evra za podršku državnom budžetu Srbije, od čega bi 50 miliona evra bilo uplaćeno već na jesen. I jedno i drugo biće, naravno, uslovljeno i izvesnim potezima koji bi doista išli u pravcu "fiskalnog prilagođavanja", to jest smanjivanja javne potrošnje i povećanja javnih prihoda, pa, eventualno i putem nekog dodatnog oporezivanja plata (porez na dohodak ili kapital) ili nameta na ukupnu potrošnju (povećanje PDV-a) ili nekako drugačije (ubrzanom privatizacijom javnog sektora ili dodatnim zaduživanjem na račun novih generacija).\nPREMIJEROVA PROCENA: Ministarka Diana Dragutinović je u "preuranjenoj" izjavi najavila da razmišlja da uvede neku vrstu dvojnog oporezivanja plata u poslovnom sektoru – a granica bi bila mesečna zarada od 40.000 dinara. Onima koji primaju manje od 40.000 dinara mesečno (550.000, to jest oko polovina zaposlenih u privredi) porez bi se nešto smanjio, a onima koji primaju više (545.000 zaposlenih u privredi) nešto povećao, pa bi se iz ovog izvora namaknulo oko 12 milijardi dinara. Čak je spominjano da bi za one sa malim platama stopa bila deset (na plate iznad 9000 dinara), a za one druge 20 odsto (sada je stopa jedinstvena, 12 odsto, na plate iznad 5000 dinara).\nKasnije je državni sekretar Ilić rekao da stope još nisu precizirane, a premijer Cvetković je dodao da neće biti dodatnih nameta prema građanima, to jest da neće biti povećan PDV, a da novi poreski zakoni "još nisu dogovoreni i usaglašeni", što opet malo šta objašnjava. Sve u svemu, ako su u prvom koraku žrtve fiskalnog prilagođavanja (pet odsto na velike plate) bili samo zaposleni u državnom sektoru, sada se najavljuje korak ka "izdašnijem" resursu – svim drugim zaposlenima, ako se vladajuća koalicija i njeni partneri u društvu ne dogovore i usaglase drugačije (ako, na primer, nisu u planu izbori zbog "Kurira").\nZanimljivo je da je otpor prema ovoj ideji automatski i promptno ujedinio Uniju poslodavaca Srbije, Savez samostalnih sindikata Srbije i UGS "Nezavisnost", pa su čelnici ovih organizacija, Stevan Avramović, Ljubisav Orbović i Branislav Čanak odmah (30. jula) uputili premijeru Mirku Cvetkoviću pismo u kojem odbijaju i povećanje PDV-a i povećanje poreza na zarade. Kako piše novosadski "Dnevnik" (od 31. jula), Stevan Avramović je naglasio da "privreda ne može izdržati veće opterećenje, jer milion sto pedeset hiljada zaposlenih u privredi trenutno finansiraju 700.000 socijalnih slučajeva, 1,6 miliona penzionera i pune budžet iz kojeg se isplaćuju plate za još 690.000 zaposlenih u državnoj upravi, javnom sektoru i gubitaškim javnim preduzećima" (doista fantastično, od 590 srpskih javnih preduzeća, 580 posluju sa gubitkom – to je posledica stranačkog upravljanja ovim firmama).\nAko se malo izmaknemo od ovih "prvih čarki" oko pitanja ko će da plati "postojeće stanje" uprkos krizi, vidimo da stranke vladajuće grupe (a ni opozicija) nemaju naročito sveže ideje o tome kako da se u suštini ne suviše visoka javna potrošnja uglavi u još mnogo skromniju srpsku privredu, koja već 20 godina ne mrda napred. Jer policija, vojska i diplomatija ostaju "nedodirljive", što zbog unutrašnjeg odnosa snaga u državi i u Vladi, što zbog spektakularno pretenciozne spoljnopolitičke strategije. Ili je zapravo reč o političkoj nemoći da se Srbija makne s mesta u bilo kom pravcu. SVE dok "nacionalno okupljanje" oko državnog budžeta ima ko da plati.\nKomšije na sličnim mukama\nFinansijsku politiku Srbije u kriznoj svetskoj godini, politiku tandema Cvetković–Dragutinović, vredno bi bilo opisati tri puta (da parafraziramo Lihtenberga): jednom kao veliki prijatelj, drugi put kao neprijatelj, a treći put onako kako bi to istina iziskivala. Hajde da to pokušamo kao prijatelj. U tom smislu, nudi nam se upoređenje sa zemljama u okruženju.\nDakle, sa gledišta prijateljskog ocenjivanja, Vlada Srbije je za razliku od zemalja u komšiluku zasad uspela da plate i ove krizne godine zadrže realni rast od jedan do dva odsto (Slovenci su, na primer, prosečnu platu od 980 evra morali da spuste na 900 evra) i da održi predizborno obećanje o povećanju penzija (koje su u novembru prošle godine povećane za 14 odsto). Uza sve to Hrvati su sa prosečnom platom od 690 evra (u Srbiji 330 evra) već doneli paket dodatnog oporezivanja plata i povećanja PDV na 23 odsto (on je u Srbiji za većinu robe 18 odsto).\nZatim, Vlada Srbije je uspela da obezbedi solidan sporazum sa MMF-om, ali ne bolji od njegovog sporazuma sa BiH i sa Rumunijom (dozvoljeni budžetski deficiti u ovim zemljama su minus osam odsto BDP-a i minus 4,1 odsto BDP-a, respektivno, ali će verovatno i tamo ti okviri biti probijeni). Pri tome, državna likvidnost prema spoljnim zaduženjima je u Srbiji bolja nego kod Hrvata i Rumuna (ali je unutrašnja katastrofalna), a spoljni dug zemlje je relativno manji. Čak bi se moglo reći da Srbija ove godine može da očekuje manji pad BDP-a od većine drugih zemalja na Balkanu (izuzimajući Crnu Goru i Albaniju), čak ako on i preskoči minus pet odsto (Slovenija minus 8,5 odsto, Hrvatska minus sedam odsto itd.).


WEBINAR „Nova Coface poslovna rešenja” – Coface Srbija - Slovenački poslovni klub\nOnline vebinar na temu „Nova Coface poslovna rešenja“ je organizovan u saradnji sa našim članom Coface Srbija. Predstavljena je nova Coface platforma za procenu rizika koja klijentima omogućava stručne analize rizika i pristup jedinstvenoj globalnoj informacionoj mreži koja pomaže njihovim klijentima da donose najbolje poslovne odluke.\nNakon kratkog pozdravljanja svih prisutnih od stane nas kao organizatora, predsednica SPK-a, mag. Danijela Fišakov je predala reč gospodinu Đorđu Živanoviću, Country Manager Srbije i Crne Gore, Coface Srbija. Gospodin Živanović nas je upoznao sa globalnim ekonomskim trendovima, koji sektori su trenutno najviše pogođeni i koji sektori najviše rastu u dobi epidemije, uz poseban akcenat na razvoj BDP u Adriatic Regionu sa fokusom na Srbiju.\nNakon prve sesije reč je preuzela gospođa Milka Zakić, Sales Manager Coface Srbija, koja je predstavila nova Coface poslovna rešenja. Nova rešenja mogu u velikoj meri pomoći kompanijama da smanje svoj rizik u poslovanju. U pitanju su ekspertski izveštaji sa ekskluzivnim informacijama iz Osiguranja potraživanja koja se odnose na DRA izveštaje i Kreditna mišljenja. U nastavku svog izlaganja, gospođa Zakić je prezentovala i ostale proizvode kompanije Coface, a to su osnovni kreditni izvestaji, Monitoring kompanija i usluga profesionalne naplate potraživanja.\nCoface spada u jednu od tri najveće svetske kompanije za osiguranje potraživanja i upravo iz osiguranja potraživanja proizilazi ova usluga naplate potraživanja.\nNa kraju webinara usledila je kratka diskusija vezana za ekonomske trendove i za to šta sve možemo u budućnosti očekivati sa posebnim osvrtom na Srbiju i Sloveniju.\nUkoliko niste bili u mogćnosti da prisustvujete ovom webinaru, a želite da saznate više i detaljnije se upoznate sa Coface platformom za procenu rizika, isti možete pogledati na našem youtoube kanalu.\nWEBINAR „Zakon o digitalnoj imovini - NOVA REALNOST“ - Advokatska kancelarija „Joksović, Stojanović & Partneri“ (JSP)


Egipatske vlasti zabranile proteste i prijete hapšenjima - Klix.ba\nU Kairu sve mirno Egipatske vlasti zabranile proteste i prijete hapšenjima\nU Kairu sve mirno\nEgipatske vlasti zabranile proteste i prijete hapšenjima\n26.1.2011. u 12:38\nEgipatska vlada je saopćila u srijedu da neće dozvoliti nikakve proteste i kako će demonstranti biti uhapšeni, javila je egipatska državna novinska agencija MENA.\n"Nikakve provokativne pokrete ni protestno okupljanje ili organiziranje (protestnih) marševa i protesta neće biti dozvoljeno i odmah će biti poduzete pravne procedure i sudionici biti predani istražnim organima", saopćilo je egipatsko ministarstvo unutarnjih poslova, prenosi agencija Reuters.\nU noći na srijedu i rano ujutro policija je suzavcem i vodenim topovima rastjerala demonstrante sa centralnoga kairskog trga.\nNa tisuće policajaca s posebnom opremom za razbijanje demonstracija i uz potporu oklopnih vozila mogu se sada vidjeti na prijestoničkim mostovima preko Nila, na važnijim raskrižjima i trgovima, kao i kod ključnim objekata poput zgrade državne televizije i sjedišta Mubarakove vladajuće Demokratske nacionalne stranke u centru Kaira, javlja agencija Associated Press.\nAmerička agencija navodi da je sada prijestolnica mirna i da nema znakova novih protesta.\nU dvodnevnim demonstracijama četiri osobe - tri demonstranta i jedan policajac - ubijene su u okršajima s policijom koji su izbili u nekoliko egipatskih gradova.\nU usrijedu je u bolnici preminuo Gharib Abdelaziz Abdellatif (45), istočno od Kaira u Suezu, dok su druga dva demonstranta u utorak ubijena gumenim mecima u Suezu, a policajac u Kairu, od udarca kamenom u glavu.\nInspirirani svrgavanjem i bijegom predsjednika Tunisa iz zemlje, oko 20.000 demonstranata sudjelovalo je u antivladinim demonstracijama u Egiptu i tražilo odlazak s vlasti predsjednika Hosnija Mubaraka.\nProtesti su rezultat ogorčenosti Egipćana siromaštvom, korupcijom i represalijama u toj sjevernoafričkoj zemlji.\nGrad u blokadi 0


Vakcine naručene u koordinaciji sa entitetima i Brčko distriktom - BIGportal.ba\n4 Januara, 2021 4 Januara, 2021 0373\nOdluke o nabavci vakcina protiv virusa korona donose se isključivo u saradnji i koordinaciji sa nadležnim zdravstvenim vlastima Republike Srpske, Federacije BiH i Brčko distrikta, te na osnovu njihovih iskazanih inicijativa i potreba, saopšteno je danas iz Ministarstva civilnih poslova u Savjetu ministara.\nPoštujući zakonske propise, nabavka lijekova i vakcina u nadležnosti je entiteta, te Ministarstvo civilnih poslova ne donosi samostalno odluke – navode iz ovog Ministarstva.\nU saopštenju se podsjeća da je u skladu sa iskazanim potrebama entiteta i Brčko distrikta, naručeno 1.232.000 doza vakcine kroz aktivnosti KOVAKS mehanizma, a iskazana je i potreba entiteta za 892.000 doza u okviru EU mehanizma nabavke.\nTokom iskazivanja prvih potreba nabavke u okviru EU mehanizma, prije svega razmatrane su vakcine proizvođača “Biontek”-“Fajzer” i “Moderna”, znajući za činjenicu da je vakcina proizvođača “Biontek”-“Fajzer” dobila potrebna odobrenja od Evropske agencije za lijekove, a da se odobrenje za vakcinu “Moderne” očekuje sredinom januara.\nKada je riječ o nabavci u okviru KOVAKS mehanizma, nakon što BiH dobije informacije o preciznim rokovima i vrsti vakcine koja će biti distribuisana, entiteti i Brčko distrikt preuzeće dalje aktivnosti realizacije.\nMinistarstvo civilnih poslova je na osnovu saglasnosti Predsjedništva BiH i Savjeta ministara, isključivo poštujući ustavne nadležnosti i iskazane potrebe nadležnih vlasti entiteta i Brčko distrikta, potpisalo Sporazum o pristupu KOVAKS mehanizmu te koordinisalo pristup EU mehanizmu za nabavku vakcine. Uzimajući u obzir navedene činjenice, ni u kojem slučaju ne stoje primjedbe o nedostatku koordinacije i komunikacije u ovom izuzetno značajnom trenutku za sve stanovnike BiH – poručuju iz ovog ministarstva.\nSavjet ministara je na sjednici održanoj 29. decembra usvojio odluku o odobravanju dva miliona KM za plaćanje troškova nabavke vakcine protiv virusa korona, te usvojio Informaciju Ministarstva civilnih poslova o potrebi hitne pomoći Evropske komisije za obezbjeđivanje dodatnih i jačanje postojećih kapaciteta hladnih lanaca i materijala za vakcine u BiH, pripremljenu u skladu sa zahtjevima nadležnih institucija entiteta i Brčko distrikta\nAustrija produžila mjere zabrane\nKrivokapić zatražio da se ambasadori do 18. januara vrate u Crnu Goru


Mada je BGB u oktobru imala sjajne vesti i oborila rekord izdatih novih članskih kartica, situacija u kojoj se nalaze pojedinačna odeljenja i nije tako sjajna.\nOgranak "Miloš Crnjanski" u Rakovici zatvoren je privremeno, kako je saopšteno, a razlozi koji su navedeni sa potpisom Upravnog odbora su da je objekat bez elektirčne energije zbog nerešenih problema na zajedničkom strujomeru i adekvatnog grejanja.\n- Zatvorena biblioteka u Rakovici, jedina te vrste u centralnom delu opštine, gde smo svi mi imali šta da pročitamo i nađemo, uz divnu bibliotekarku! Šta očekivati od dece danas ako se ovo dešava na tako velikoj opštini - požalila se jedna žiteljka Rakovice na Tviteru.\nPrema nezvaničnim informacijama rešenje problematične situacije izvodljivo je i kroz nekoliko meseci. Međutim, tačan datum do kada je odeljenje nedostupno korisnicima nije poznato.\nNi Dečje odeljenje BGB "Čika Jova Zmaj" u Hilandarskoj ulici 7 ne radi od 7. novembra.\n"Odeljenje neće raditi zbog lošeg stanja objekta i ugrožene bezbednosti korisnika. O početku rada odeljenja na novoj lokaciji blagovremeno ćemo vas obavestiti. Molimo vas da pozajmljene knjige i ostalu građu vratite u Dečje odeljenje "Dragan Lukić", Studentski trg 19. U međuvremenu su vam na raspolaganju druga dečja odeljenja u mreži BGB", saopšteno je iz BGB 3. novembra.


BEUM 2013 okupio oko 250 studenata iz 40 zemalja u Beogradu – BEUM\nBEUM 2013 okupio oko 250 studenata iz 40 zemalja u Beogradu\nHomeBEUM 2013 okupio oko 250 studenata iz 40 zemalja u Beogradu\nBeogradski model Evropske unije uspešno je održan između 17. i 20. oktobra 2013. godine u Beogradu. Gotovo 250 studenata iz preko 35 zemalja okupilo se u Beogradu na zvanično najboljem BEUM-u do sada.\nAtmosfera je bila sjajna, učesnici dobro pripremljeni, a organizacioni tim je radio kao dobro podmazani švajcarski sat.\nBEUM 2013 počeo je ceremonijom otvaranja održanom u prelepim prostorijama Narodne Banke Srbije gde su se prisutnima obratili Đorđe Đorđević, glavni vođa projekta BEUM 2013, Nj. E. Laurent L. Stokvis, ambasador Kraljevine Holandije u Srbiji, Ramunas Janušauskas, šef za informisanje, komunikaciju i medije Delegacije Evropske unije u Srbiji, Ana Trbović, dekanka Fakulteta za ekonomiju, finansije i administraciju i Tamara Blagojević, direktorka beogradske Kancelarije za mlade.\nCeremonija otvaranja BEUM-a 2013 u Narodnoj Banci Srbije\nFormalna zasedanja su počela prvog dana, kada su se svi učesnici prebacili u Narodnu skupštinu Republike Srbije. Prvi dan je veoma obećavao, pružajući uvid u to kakva će simulacija biti – učesnici su bili aktivni i puni novih ideja koje su dovele do mnogih interesantnih i vatrenih debata tokom celog Beogradskog modela Evropske unije 2013. Učesnici sa ulogom novinara su radili naporno kako bi napravili najbolji konferencijski časopis do sada – Dnevni BEUM Herald (The Daily BEUM Herald), istovremeno pripremajući nešto što do sada nije postojalo ni na jednom BEUM-u – dnevne TV (video) vesti, koje su doživele pravi uspeh i veliku popularnost među ostalim učesnicima.\nZasedanja BEUM-a 2013 u Evropskom parlamentu\nNakon tri dana teškog rada i preko 150 podnetih amandmana, “evropski zvaničnici” BEUM-a 2013 usvojili su dva od tri dokumenata o kojima se raspravljalo – “Direktiva o razvoju infrastrukture za alternativna goriva” i “Regulativa o uspostavljanju finansijskog instrumenta za promociju demokratije i ljudskih prava širom sveta“. Ova dva zakonska predloga, usvojena u Evropskom parlamentu i Savetu Evropske unije sada su “zvanično” deo prava Evropske unije, nakon što su prošli obe zakonodavne institucije EU.\nNažalost, Evropski savet nije mogao da postigne koncenzus povodom borbe protiv korupcije na Zapadnom Balkanu, što je dokazalo da je to jedna izuzetno kompleksna tema i da su učesnici zaista shvatili svoje uloge ozbiljno. Srećom, učesnici su imali prilike da čuju mnoge nove ideje, koje će zasigurno inspirisati mnoge od njih da pokušaju sa njihovom implementacijom u svojim zemljama i tako postanu faktor pozitivnih promena.\nSednica Saveta Evropske unije na BEUM-u 2013\nNakon tri dana intenzivnih debata, napornog rada i aktivnog noćnog života, došlo je vreme da se sumiraju utisci i zatvori Beogradski model Evropske unije 2013 u prelepoj Svečanoj sali Skupštine grada Beograda. Svečano zatvaranje je održano u nedelju, 20. oktobra, na 69. godišnjicu oslobođenja Beograda u Drugom svetskom ratu. Učesnicima se još jednom obratio vođa projekta Đorđe Đorđević, kao i Dejan Veselinov, direktor Turističke organizacije Beograda, Daniel Keck, predsednik panevropskog udruženja “Bringing Europeans Together Association” i Darko Mandić, predsednik Studentskog udruženja BEUM.\nBEUM 2013 grupna fotografija\nOrganizacioni tim želi da se zahvali svim učesnicima na njihovom prisustvu koje je doprinelo da ovo izdanje BEUM-a bude najbolje do sada. Ispunili smo zadatak – gotovo 250 mladih ljudi aktivno je učestvovalo u procesima odlučivanja Evropske unije, učeći više o tim procedurama, ali istovremeno i stvarajući neprocenjive veze i prijateljstva među mladim profesionalcima, kreirajući veliku mrežu ambicioznih, obrazovanih i aktivnih mladih ljudi.\nTakođe, zahvaljujemo se i svim našim partnerima koji su omogućili da BEUM 2013 bude sproveden u realnost – Ambasada kraljevine Holandije u Srbiji, Kraljevska ambasada Norveške u Beogradu, Narodna skupština Republike Srbije, Grad Beograd, Narodna Banka Srbije i mnogi drugi.


Nezvanično: 'Diplomatski rat' Srbije i Crne Gore\nIzvor: Radio Televizija Vojvodine, 28.Jan.2020, 10:46\nNezvanično: "Diplomatski rat" Srbije i Crne Gore\nMinistarstvo spoljnih poslova Crne Gore zabranilo je prošle nedelje, usmenom notom, ministru savetniku u Ambasadi Srbije u Podgorici Ljubiši Milovanoviću "ulazak u državne institucije Crne Gore, kao i kontakte sa službenicima istih", pišu Novosti.\nSrpski MSP je odmah uzvratio recipročnom merom koja se odnosi na Anu Ražnatović, ministra savetnika u crnogorskom diplomatskom predstavništvu u Beogradu, navodi list nezvanična saznanja.\nNovosti ocenjuju da je tako >> Pročitaj celu vest na sajtu Radio Televizija Vojvodine << nastavljen diplomatski rat dveju država koji, kako kažu, traje od usvajanja spornog Zakona o slobodi veroispovesti, čije odredbe SPC tumači kao pokušaj režima Mila Đukanovića da preuzme vlasništvo nad svetinjama, zbog čega se već mesec dana organizuju protesti i litije u gotovo svim crnogorskim gradovima.\nPrema saznanjima beogradskog dnevnika, predstavnici crnogorskog MSP "na dušu" Milanoviću stavljaju da je u etar pustio vest da će specijalci tzv. Kosova doći u Crnu Goru kako bi pomogli policiji, u slučaju nereda tokom okupljanja vernika za Badnji dan.\nNezavisne Novine: Srbija zabranila crnogorskom diplomati ulazak u institucije\n28.Jan.2020: Radio Televizija Vojvodine


Ivanišević: Balkanska ruta nije zatvorena, migranti i dalje štrajkuju\nDržavni sekretar u Ministarstvu za rad, zapošljavanje, boračka i socijalna pitanja Nenad Ivanišević izjavio je da situacija na granici sa Mađarskom pokazuje da se ne može reći da je Balkanska ruta zatvorena.\n"Balkanska ruta nije zatvorena, jer da jeste mi ne bismo imali ovu temu. Ministar Vulin i ja smo i sinoć bili na Horgošu, gde je situacija ista kao pre dva dana, budući da oko 100 migranata štrajkuje glađu bez ikakvog uspeha, budući da je Mađarska hermetički zatvorila granicu", rekao je Ivanišević za RTS.\nIvanišević kaže da su ti ljudi u potpunom očaju, budući da su pre nekoliko meseci pošli iz svojih zemalja, a sada zbog loše informisanosti o granici sa Mađarskom borave na toj granici bez ikakvih izgleda da je pređu.\nDodaje da je važno da se sa njima razgovara i da je važno što im država Srbija obezeđuje sve što je neophodno da imaju zaštitu, počevši od medicinske.\nIvanišević je naveo i da vlasti Srbije hoće međunarodnoj javnosti da kažu da Balkanska ruta nije zatvorena, da ti ljudi nisu pali sa neba i da hoće sa njima da razgovara kako te ljude dovesti u legalne tokove.\n"Hoćemo pomoć kolega iz EU. Mi ćemo do kraja nedelje usvojiti dokument koji će sadržati potrebe u ovoj fazi izbegličke krize i poslaćemo donatorima i od njih tražiti da se uključe u rešavanje ovog pitanja", rekao je Ivanišević.


Predsjednica Republike Srpske posjetila Specijalistički centar “Dentalna klinika” Medicinskog fakulteta u Banjaluci – Predsjednik Republike Srpske | Željka Cvijanović\nPredsjednica Republike Srpske Željka Cvijanović posjetila je danas Specijalistički centar “Dentalna klinika” Medicinskog fakulteta u Banjaluci, kojem je donirana oprema finansirana iz budžeta Predsjednika Srpske.\nTom prilikom, predsjednica Republike rekla je da je neophodan sveobuhvatni program saradnje medicinskih fakulteta u Srpskoj i dentalnih klinika, za šta postoje pretpostavke.\nPredsjednica Cvijanović rekla je da i dalje treba planski raditi na jačanju svijesti i unapređenju usluga kada je riječ o zaštiti oralnog zdravlja stanovništva, posebno djece.\nPredsjednica Republike je na tom planu navela da se ide ka jednoj ciljanoj i sveopštoj akciji zaštite oralnog zdravlja trudnica i djece predškolskog uzrasta.\n“Ovo je jedan od uspješnih pokušaja da napravimo prve korake na tom planu i dođemo do tog cilja”, rekla je predsjednica Cvijanović.\nPredsjednica Republike je istakla da “Dentalna klinika” u Banjaluci, kojoj je iz sredstava Predsjednika Srpske ranije obezbijeđena oprema vrijedna 100.000 KM radi poboljšanja uslova rada i unapređenja oralnog zdravlja stanovnišva, izgleda odlično, da je otvorena da primi svakoga, te da je osoblje posvećeno svom poslu.\nPredsjednica Cvijanović je ocijenila da je pomenuti projekat, koji je podržala, na ispravan način realizovan, te podsjetila da su i Domu zdravlja Banjaluka bila obezbijeđena sredstva iz budžeta Predsjednika Republike za nabavku slične opreme.\nPredsjednica Republike je izrazila zadovoljstvo što je “Dentalna klinika” jedna od ustanova koje uspijevaju da se internacionalizuju i postanu privlačne za specijalizante iz drugih zemalja.\n“I to je bio jedan od ciljeva i mislim da ćemo to razvijati i u narednom periodu”, rekla je predsjednica Republike Srpske.


Telenor otvorio novu baznu stanicu u selu Nudo – Volim Podgoricu\nPočetna/BIZNIS/Telenor otvorio novu baznu stanicu u selu Nudo\nTelenor otvorio novu baznu stanicu u selu Nudo\nU selu Nudo, u Nikšiću danas je otvorena Telenorova bazna stanica koja će mještanima omogućiti pristup fiksnoj telefoniji i bežičnom internetu preko Univerzalnog servida.\nStanica je rezultat saradnje Telenora i Agencije za elektronske komunikacije i poštansku djelatnost, a kako je kazao direktor Agencije Zoran Sekulić, ovaj servis za stanovnike ruralnih područja imaće izuzetan značaj, jer se na ovaj način stanovništvu omogućava korišćenje komunikacionih servisa.\n“Ovo predstavlja još jedan korak u poboljšanju kvaliteta svakodnevnog života i smanjenje razlika u uslovima koje nude gradska i seoska područja“, dodao je on.\nPrema riječima Sandre Štajner, izvršne direktorke Telenora Crna Gora, jedan od strateških ciljeva kompanije je obezbjeđivanje kvalitetne komunikacione usluge čak i u najudaljenijim djelovima Crne Gore, a u skladu sa kompanijskom misijom Internet za sve.\n“Ponosni smo na činjenicu da je Telenor prepoznat kao pouzdana mreža, koja ima pokrivenost 99% teritorije, a ovom uslugom smo otišli korak dalje u namjeri da što većem broju građana omogućimo savremene kanale komunikacije. Investicije ovog tipa su način da kroz poslovanje osnažimo zajednicu i ljudima pojednostavimo život, jer komunikacije na svakoj tački u Crnoj Gori imaju izuzetno veliki značaj“, objasnila je ona.\nOvo je treća USO bazna stanica koa je otvorena, a prethodne su otvorene na Trešnjevu na Cetinju i Gostilju u Danilovgradu.\nZbog smrti oca Jamina Muminović krivično goni HAAB-a, Hete i CBCG-a\nNIKŠIĆ: Mališani učili o saobraćajnim pravilima


Rusija: Podrška nacizmu u Ukrajini — ozbiljna pretnja za svetsku zajednicu - Sputnjik Srbija\nRusija: Podrška nacizmu u Ukrajini — ozbiljna pretnja za svetsku zajednicu\n11:38 05.01.2020 (osveženo 11:42 05.01.2020) Preuzmite kraći link\nPodrška neonacizmu u Ukrajini predstavlja ozbiljnu pretnju celoj svetskoj zajednici, saopštilo je Ministarstvo spoljnih poslova Rusije, komentarišući šetnju u Kijevu u čast 111. godišnjice rođenja Stepana Bandere.\n„Podrška neonacizmu na državnom nivou u Ukrajini predstavlja ozbiljnu pretnju za celu svetsku zajednicu. U tom kontekstu posebno zabrinjava što se rastuća glorifikacija ove mizantropske ideologije u Ukrajini vrši poslednjih 20 godina, uz prećutnu popustljivost Zapada“, navodi se u saopštenju ruskog Ministarstva objavljenom na Fejsbuku.\nMinistarstvo ističe da se u zemlji otkrivaju novi spomenici saradnicima nacističkih mučitelja, u njihovu čast se menjaju nazivi ulica. „Stiče se utisak da je Zapad dao ukrajinskim vlastima neku indulgenciju i preferira da ne primećuje kako Kijev revidira istoriju i ignoriše odluke Nirnberškog suda. Ohrabruje samo činjenica da su predstavnici nekih zapadnih država konačno počeli da otvaraju oči za ono što se dešava u Ukrajini“, navodi se u saopštenju.\n„Još jednom pozivamo zvanični Kijev da odustane od pokvarene prakse opravdavanja nacističkih pristalica i ismevanja istorije“, dodaje se u saopštenju.\nMinistarstvo spoljnih poslova napominje da je „iznenađujuće koliko uporno rukovodstvo Ukrajine sledi politiku glorifikacije pripadnika takozvanog nacionalno-oslobodilačkog pokreta u periodu 1940—1950. i članova ukrajinskih nacionalističkih formacija“.\n„Ovaj rad se ne odvija samo unutar države već i na međunarodnom nivou. Zvanični Kijev tvrdoglavo glasa protiv rezolucije o borbi protiv glorifikacije nacizma i neonacizma, kao da je zaboravio na lekcije iz istorije u korist kratkoročnih oportunističkih interesa“, naglašava se u saopštenju.\nU Kijevu se 1. januara okupilo oko hiljadu ljudi koji su učestvovali u šetnji povodom 111. godišnjice rođenja Stepana Bandere, vođe Organizacije ukrajinskih nacionalista.\nAmbasadori Poljske i Izraela, Bartoš Cihocki i Džoel Lion, izrazili su zabrinutost zbog odavanja počasti u Ukrajini uspomeni na vođu Organizacije ukrajinskih nacionalista i Ukrajinske pobunjeničke vojske.\nKao odgovor na zajednički dokument ambasadora Izraela i Poljske, portparolka Ministarstva spoljnih poslova Ukrajine Ekatarina Zelenko izjavila je da „svaki narod i svaka država samostalno određuju i slave svoje heroje“. Prema njenim rečima, Ukrajina je svesna da „postoje ličnosti, institucije, pa čak i države koje su zainteresovane da pitanje odavanja počasti nacionalnim junacima i važnih datuma u budućnosti budu predmet razdora između Ukrajinaca i drugih naroda“.\nneonacizam, nacizam, Ministarstvo spoljnih poslova Rusije, Stepan Bandera, Ukrajina\n15:06 „Žao mi je Novaka, nisu ga cenili koliko zaslužuje“\n15:04 Slučaj „Petnica“: Ogromna odgovornost tadašnje uprave institucije\n14:55 Crno more se pretvara u arenu vojne konfrontacije\n14:50 Krivokapić: Izjave zvaničnika Srbije nezabeležene u istoriji


Finale Cicipas - Beretini ili Medvedev - Čivijaš Radio Šabac\nFinale Cicipas – Beretini ili Medvedev\nZavršnica Australijan opena se bliži, suzio se krug kandidata za titulu na samo četiri imena, u duelima Stefanos Cicipas – Danil Medvedev i Mateo Beretini – Rafael Nadal.\nSuštinski su favoriti opravdali očekivanja, nešto ranije je ispao samo Aleksandar Zverev, koji je mogao da ugrozi Novaku prvo mesto ATP liste osvajanjem titule.\nSada ostaje samo jedna opcija da se to dogodi, da Danil Medvedev osvoji titulu, a sa druge strane, Rafael Nadal ima priliku da se osami na vrhu večne liste ako prigrabi 21. Grend slem.\nNovaku bi verovatno bezbolnija bila titula Medvedeva jer bi mu samo prekinuo broj nedelja na vrhu, a trenutno je 356. nedelja na tronu.\nOstalo mu je da obori rekord još samo u apsolutnoj konkurenciji, jer Štefi Graf ima 377 nedelja na tronu i to nije nedostižno ni posle eventualne titule Rusa.\nSa druge strane, Rafina titula zahtevala bi dodatni i ozbiljniji napor da se na Rolan Garosu odbrani tron, koji je Novak prošle godine po drugi put osvojio.\nSa druge strane, ako Stefanos Cicipas bude odigrao kao protiv Janika Sinera, Medvedeva čeka težak zadatak. Grk ima i veliku podršku dijaspore, ambijent u Melburnu je kao da se igra u Atini, a protiv Sinera je odigrao skoro savršen meč i pobedio sa 3-0.\nMateo Beretini se mučio tokom turnira, „pregrmeo“ je maratone i njegov umor može biti Rafin adut. Ipak, činjenica je i da Nadal dugo nije igrao ovoliko mečeva i pitanje je kako će se nositi sa Mateom ukoliko se uđe u novi maraton.\nZbog toga će i biti posebno atraktivno pratiti mečeve završnice Australijan opena. Beretini i Nadal igraju u petak od 4.30, a u drugom polufinalu ne pre 9.30 će se sastati Cicipas i Medvedev.


Lideri G20 pozvali da se ograniči globalno zagrevanje - 31.10.2021, Sputnik Srbija\nLideri Grupe 20 najrazvijenijih ekonomija sveta dogovorili su se danas oko finalnog saopštenja u kojem su pozvali na "smislenu i efikasnu" akciju kako bi se... 31.10.2021, Sputnik Srbija\nOsim obećanja, malo zemalja se obavezalo na nešto konkretno, što je razočaralo aktiviste koji se bore protiv klimatskih promena.Rezultat višednevnih teških pregovora je takav da ostaje mnogo toga da se dogovori na konferenciji UN o klimi u Glazgovu, gde će mnogi lideri G20 otputovati direktno iz Rima, ukazuje Rojters.Lideri G20 kompromisno su se obavezali da će postići neutralnost ugljenika do ili oko sredine veka na završetku dvodnevnog samita.U finalnom saopštenju se kaže da će "nacionalni planovi smanjenja emisije štetnih gasova biti unapređeni po potrebi", ali se ne navodi nikakav konkretan rok osim 2050. kada bi trebalo da se prestane sa emitovanjem ugljen dioksida, ističe Glas Amerike.Prema finalnom saopštenju, oni su se, takođe, saglasili da ukinu javno finansiranje proizvodnje električne energije koja se dobija iz uglja u inostranstvu, ali nisu postavili cilj za postepeno izbacivanje uglja u zemlji, što je jasan znak za najveće zagađivače ugljem Kinu i Indiju, ocenjuje AP.Grupa 20, koja uključuje Brazil, Kinu, Indiju, Nemačku i SAD, proizvodi oko 80 odsto od ukupne količine štetnih gasova.UN su ranije saopštile da će ograničavanje zagrevanja planete za 1,5 stepeni sprečiti da se drastično pogoršaju vremenski uslovi i da poplave, oluje i suše budu ređe.Da bi se taj cilj postigao, potrebno je do 2050. godine prestati sa emitovanjem ugljen dioksida.Kina, najveći emiter ugljen dioksida, odredila je sebi rok do 2060, a na 2050. se nisu obavezale ni Indija, ni Rusija.Stručnjaci u UN upozoravaju da će, čak i ako svi sadašnji nacionalni planovi za borbu protiv klimatskih promena budu implementirani, temperatura porasti za 2,7 stepeni - što će uzrokovati sve više ekstremnih vremenskih prilika i nepogoda, prenosi Tanjug.\nsvet, politika, g 20, svet – politika\nLideri Grupe 20 najrazvijenijih ekonomija sveta dogovorili su se danas oko finalnog saopštenja u kojem su pozvali na "smislenu i efikasnu" akciju kako bi se ograničilo globalno zagrevanje, odnosno sprečilo da temperatura na Zemlji poraste za više od 1,5 stepeni Celzijusa.\nOsim obećanja, malo zemalja se obavezalo na nešto konkretno, što je razočaralo aktiviste koji se bore protiv klimatskih promena.\nRezultat višednevnih teških pregovora je takav da ostaje mnogo toga da se dogovori na konferenciji UN o klimi u Glazgovu, gde će mnogi lideri G20 otputovati direktno iz Rima, ukazuje Rojters.\nLideri G20 kompromisno su se obavezali da će postići neutralnost ugljenika do ili oko sredine veka na završetku dvodnevnog samita.\nU finalnom saopštenju se kaže da će "nacionalni planovi smanjenja emisije štetnih gasova biti unapređeni po potrebi", ali se ne navodi nikakav konkretan rok osim 2050. kada bi trebalo da se prestane sa emitovanjem ugljen dioksida, ističe Glas Amerike.\n"Shvatamo da su uticaji klimatskih promena na 1,5 stepeni Celzijusovih mnogo niži nego na 2,0 stepena Celzijusovih. Održavanje na 1,5 stepeni Celzijusovih će zahtevati smislene i efikasne akcije i posvećenost svih zemalja", navodi se u saopštenju, preneo je Rojters.\nPrema finalnom saopštenju, oni su se, takođe, saglasili da ukinu javno finansiranje proizvodnje električne energije koja se dobija iz uglja u inostranstvu, ali nisu postavili cilj za postepeno izbacivanje uglja u zemlji, što je jasan znak za najveće zagađivače ugljem Kinu i Indiju, ocenjuje AP.\nUN su ranije saopštile da će ograničavanje zagrevanja planete za 1,5 stepeni sprečiti da se drastično pogoršaju vremenski uslovi i da poplave, oluje i suše budu ređe.\nKina, najveći emiter ugljen dioksida, odredila je sebi rok do 2060, a na 2050. se nisu obavezale ni Indija, ni Rusija.\nStručnjaci u UN upozoravaju da će, čak i ako svi sadašnji nacionalni planovi za borbu protiv klimatskih promena budu implementirani, temperatura porasti za 2,7 stepeni - što će uzrokovati sve više ekstremnih vremenskih prilika i nepogoda, prenosi Tanjug.


Australijski fudbalski reprezentativac Danijel Arzani naredne dve godine provešće u Seltiku kao pozajmljen igrač Mančester sitija, saopšteno je na sajtu šampiona Škotske.\nMladi Australijanac skrenuo je pažnju na Mundijalu u Rusiji, gde je bio najmlađi igrač i pružao odlične partije prilikom ulaska sa klupe, a upravo to mu je donelo transfer iz Melburn sitija u redove aktuelnog šampiona Engleske.\n"Imao sam ideju da dođem u Seltik i radim sa menadžerom Brendanom Rodžersom i jako sam uzbuđen zbog toga", rekao je 19-godišnji ofanzivni vezista, koji se jako dobro snalazi na poziciji krila.\nArzani će se u Seltiku pridružiti saigraču iz reprezentacije Tomu Rogiću.\n"Razgovarao sam sa Rogićem i on mi je rekao da je sve pozitivno", dodao je mladi fudbaler, koji je prošao sve omladinske selekcije "kengura", iako je rođen u Iranu.\nOvaj momak rođen u januaru 1999. sa sedam godina preselio se u Sidnej, a prošle sezone za Melburn siti odigrao je 20 utakmica i postigao dva gola, dok je za reprezentaciju Australije zabeležio pet nastupa i upisao jedan pogodak.


Tepić (SSP): Poslovnom partneru brata ministarke Kisić Tepavčević od države 16 milona evra\nPotpredsednica Stranke slobode i pravde (SSP), Marinika Tepić, izjavila je danas u Beogradu da je poslovni partner brata ministarke Darije Kisić Tepavčević dobio u poslednjih pola godine ugovore države vrednosti 16 miliona evra.\nBetaMart 31, 2021\nMarinika Tepić / BETA PHOTO/MILOŠ MIŠKOV/MO\nOn je to dobio na tenderima gde su uglavnom javljao kao jedini ponudjač, sam ili s drugim kompanijama.\n“To se dešava u vreme kada mali privrednici, frilensere i drugi ne mogu da skrpe kraj sa krajem i bukvalo ih je sopstvena država globi”, rekla je Tepić novinarima o “partiji i bratiji”.\nOna je prvo navela da je firma Nites, brata ministarke Bojana, dobila ugovor od tri milina evra od Elektrodistribucije Srbije, početkom 2020. godine, zajedno s poslovnim partnerom, firmom Khaoticen.\nKako je dalje navela, u poslednjih pola godina, “firma Khaoticen, poslovni partner brata ministarke Kisić Tepavčević, je skopila ugovore vredne 16 miliona evra sa EPS, Elektroprivrednom Beograda i SDPR, iz oblasti informacione tehnologije”.\n“Posle izbora, u julu prošle godine, formalni flasnik firme Khaoticen je osnovao zajedničku firmu Numerator sa čelnim ljudima Vučićeve omiljene istraživačke agencije Ipsos”, rekla je Tepić.\nGovoreći o firmi Khaoticen, ona je rekla da je godinama radila sa Britanskih Devičanskih ostrva.\n“Jedva smo sve ovo povezali – ovo je gore od ‘Dinastije’, ne možete da pohvatate u jednom momentu ko s kim kada, pa menjaju ime firme pa ga vraćaju, ali, kad podvučete crtu, ta komapija je za šest mesedi inkasirala više od 16 miliona evra novca gradjana Srbije”, rekla je Tepić.


5. Brand Fair 5. Brand Fair – Personal magazin\nNajznačajnija manifestacija u oblasti brendinga i marketinga “Brand Fair” počela je 12. februar 2009. godine u Hali 2 Beogradskog sajma. Ova tradicionalna manifestacija, koja je ove godine okupila više od…\nNajznačajnija manifestacija u oblasti brendinga i marketinga “Brand Fair” počela je 12. februar 2009. godine u Hali 2 Beogradskog sajma. Ova tradicionalna manifestacija, koja je ove godine okupila više od 50 domaćih i stranih firmi, trajaće do sutra (14. februar 2009. godine), a cena ulaznice je 250 dinara.\nNa petom Sajmu brendova, koji se održava pod sloganom “Izuzetnost počinje ovde”, predstavili su se najuspešniji brendovi iz kompanija “Microsoft”, Vinarije “Aleksandrović”, “Vršački vinogradi”, “Mc Donalds”, “Asus”, “Verano”, “Telekom Srbija”, “Jaffa”, “Si&Si”, “Roal Eco Food”, “Flores”, “Etno hrane Srbije”, “MGUM technology”, “Stylos” ….\nNa centralnoj bini juče su performanse imali brendovi “Jaffa”, “Telekom Srbija”, “Stars”, “Gorki list”, “Microsoft”…\nSpecijalni gosti na ceremoniji svečanog otvaranja Sajma brendova bili su prestolonaslednik Aleksandar II Karađorđević i veliki maraketinški mag Skot Bedberi, poznat po tome što je osmislio čuveni slogan firme “Nike”, “Just do it”. Sajam je otorio Slobodan Milosavljević, ministar trgovine. U subotu, 14. februara, biće dodeljena i nagrada “Najomiljeniji brend” na osnovu glasova posetilaca.\n5. Brand Fair was last modified: February 14th, 2009 by Redakcija


Sandra Drinčić Specijal - Sandra Drinčić\nCentar za obrazovanje i uredjenje prostora “Feng Shui Institut Sandra Drinčić” osnovan je 2008. godine, na teritoriji Srbije, pod nazivom “Feng Shui centar”.\nFeng Shui Institut je ustanova koja vrši obrazovanje odraslih lica, odnosno obrazovanje stanovništva van sistema redovnog školskog i univerzitetskog obrazovanja u dnevnim i večernjim razredima…Pročitajte tekst u celosti\nLink ka sajtu Instituta: Feng Shui Institut “Sandra Drinčić”\nNovi, jedinstven časopis na našem tržištu – “Feng Shui tajne Sandre Drinčić” – jeste prvi časopis na Balkanu o Feng Shui & Space Clearing-u.\nSvoje znanje i petnaestogodišnje iskustvo iz oblasti Feng Shui & Space Clearing-a Sandra Drinčić, Dipl. medjunarodni predavač i osnivač Feng Shui Instituta u Beogradu, kroz ovaj časopis…Pročitajte tekst u celosti\nLink ka stranici za kupovinu časopisa: Kupovina časopisa\nPrva Feng Shui konferencija na Balkanu održana je u organizaciji Feng Shui Instituta Sandra Drinčić, u prelepom prostoru event centra “Promenada”, na savskom pristaništu. Konferencija je organizovana u znak obeležavanja i proslave petog rodjendana Feng Shui Instituta u Srbiji (decembra 2013. godine).\nMnogo pozitivne energije, dobra…Pročitajte tekst u celosti\nLink ka sajtu konferencije: Feng Shui konferencija\nPrvi Feng Shui hotel na Balkanu, “88 Rooms”, je imao svoju prelepu priču i pre nego sto je bio napravljen.\nU ponudi je bilo 5 lokacija sa postojećim objektima, od kojih je trebalo izabrati najbolju za budući hotel. Lokacija i zgrada birale su se u odnosu na kompasnu poziciju zgrade, datume rodjenja oba vlasnika i zatečeno energetsko stanje zemljišta i objekta na…Pročitajte tekst u celosti\nLink ka sajtu hotela: Feng Shui hotel “88 Rooms”


E-parlament u 6 lokalnih parlamenata, sledeće godine u još 40\nTanjug 4. decembra 2019. 13:59\nBEOGRAD – U šest lokalnih samouprava u Srbiji u toku je proces uspostavljanja e-parlamenta koji je već uveden u Skupštinu Srbije, a 40 lokalnih parlamenata namerava da to učini iduće godine, rečeno je danas na skupu posvećenom jačanju nadzorne uloge i javnosti rada parlamenata u Srbiji.\nUvodenjem e-parlamenta, kako je istaknuto, smanjuju se troškovi, standardizuju se postupci u radu, a softver obezbeđuje emitovanje video i audio zapisa i omogućava jednostavnu pretragu dokumentacije o radu parlamenta, kako bi ona bila lakše dostupna građanima i medijima.\nA kao jedan od rezultata projekta saradnje UNDP-a sa Skupštinom Srbije i skupštinama opština i gradova „Jačanje nadzorne uloge i javnosti rada parlamenta u Srbiji“ su i sednice van sedišta parlamenta, koje su organizovane na zahtev građana i organizacija civilnog društva u 27 gradova i opština u Srbiji.\nO tim novinama u radu parlamenta govorili su narodni poslanici, predsednik Državne revizorske institucije Duško Pejović, predstavnici Švajcaske razvojne agencije i UNDP-a.\nPotpredsednica parlamenta Gordana Čomić pažnju je usmerila na nadzornu ulogu parlamenta i javnosti u radu Skupštine i navela da je u parlamentu formiran GOPAK – grupa poslanika za borbu protiv korupcije, da već deset godina postoji Zelena poslančka grupa, a sedam godina Ženska parlamentarna mreža čiji su članovi i članice poslanici iz različitih političkih partija.\nI predsednica Odbora za finansije, republički budžet i kontrolu trošenja javnih sredstava Aleksandra Tomić je takođe istakla da je UNDP uvek bio podrška poslanicima da menjaju mnoge stvari u društvu.\nTomić je navela da je Odbor za finansije pre više godina potpisao memorandum sa UNDP i Svajcarskom razvojnom agencijom o uspostavljanju portala za nadzor javnh finansija što je, kaže, od velikog značaja, a čiji je kranji cilj da se svim građanima omogući pristup kako bi pratili kako se troši novac iz budžeta.\nPredsednik Državne revizorske institucije Duško Pejović naglasio je odličnu saradnju DRI i Skupštine Srbije koja se, kaže, širi, unapređuje i obogaćuje zahvaljući i projektima poput onih koje sprovodi UNDP.\nNajavio je da će DRI jačati svoje kapacitete, da će do kraja godine imati 40 odsto obučenih revizora za vršenje revizije svrsishodnosti, a da će uskoro biti predstavljeni rezultati 12 revizija svrsishodnosti.\nPejović kaže da je jačanje kapaciteta i sposobnosti DRI istovremeno važno i za jačanje nadzorne funkcije parlamenta.\nSaša Miler iz Švajcarske razvojne agencije naglasila je da je u Srbiji primećen napredak u javnosti rada i nadzornoj ulozi parlamenta, ali i problemi kao što su nedostatak debate, ometanje rada parlamenta, hitan postupak za razmatranje zakona.\nKaže da su ti nedostaci pomenuti i u izveštaju Evrpske komisije o napretku Srbije, ali i navodi da ohrabruje što je presednica parlamenta Maja Gojkvocih već počela da sprovodi mere koje bi trebalo da spreče takve pojave koji nisu primeri dobre prakse.\nNajavila je da će u saradnji sa parlamentom biti pokrenut novi projekat u čijem fokusu će biti promovisanje kulture inkluzivnog dijaloga i kompromisa, angažovanje građana u radu parlamenta i promocija rodne ravnpravnosti, a koji će Vlada Švajcarske podržati sa 1,8 miliona evra.\nAnas Karman iz UNDP-a rekao je da danas parlamenti imaju razne izazove da uhvate korak sa brzim promenama u društvu, koje donosi i razvoj novih tehnologija, te da je važno povećati javnost rada parlamenta i njegovu efikasnost i ojačati dobre prakse.\nMeđu rezultatima dugogodišnje saradnje sa Skupštinom Srbije, Karman je naveo i uvođenje portala za praćenje trošenja javnog novca, uspostavljanje GOPAK-a i Ženske parlamentarne mreže,\n„Nacionalni i lokalni parlamenti su ključni su za ostvarivanje ciljeva Agende 2030. Samo oni imaju legitimnost da raspodeljuju sredstva iz budžeta i pozivaju vladu na odgovornost kada je reč o radu na ciljevima održivog razvoja“, rekao je Karman.\nPredstavljeni rezultati su deo četvorogodišnjeg projekta „Jačanje nadzorne uloge i javnosti rada parlamenta u Srbiji“ koji je finansirala Vlada Švajcarske, a sprovodio UNDP. Ukupna vrednost projekta je četiri miliona dolara.


PORTAL KRUG - NAGRAĐENI IMAJU VELIKE PLANOVE\nPrevious Article U SRBIJI KAO KOD KUĆE\nNext Article ZAJAM ZA ZAMENU ELEKTROMREŽE\nSvi veliki biznisi, kažu, nastali su iz činjenice da je neko nekada imao hrabrosti da rizikuje. Od dana kada se to dogodilo, do svečane ceremonije u beogradskom hotelu „Hajat“, gde je Radojku Radu Janiću, osnivaču „Radijator inženjeringa“, uručena prestižna nagrada revizorsko-konsultantske kompanije „E&Y“ za Preduzetnika godine u Srbiji za 2016. godinu – prošlo je skoro 26 godina. Tim povodom, Janića i inženjera Nenada Radosavljevića, koji je ovom preduzeću veran dve decenije, danas su ugostili gradonačelnik Kraljeva Predrag Terzić i predsednik gradske skupštine Nenad Marković, a razgovoru je, ispred RPK Raškog i Moravičkog okruga prisustvovao njen generalni sekretar Zvonko Tufegdžić.\nZahvaljujući se na prijemu, Rade je s ponosom rekao da ovu vrednu nagradu, među šest finalista nije dobio samo on lično, već i njegova porodica i svi zaposleni u preduzeću.\nGradonačelnik Terzić istakao je da je posebno važno što je „Radijator inženjering“ bio jedina firma sa područja centralne Srbije koja se našla u finalu, jer su svi ostali finalisti bili iz Beograda i Vojvodine.\n- Ponosan sam kao gradonačelnik što u gradu imamo ovakvo preduzeće koje u teškim vremenima uspeva da izvozi na inostrana tržišta i što zapošljava Kraljevčane – istakao je Terzić.\nPrema rečima Janića, „Radijator inženjering“ ima stalnu potrebu za zapošljavanjem novih radnika, a da bi ostvarili ovogodišnji planirani rast od 25 procenata (u odnosu na prošlogodišnji rast koji je iznosio 21 odsto) to će činiti i ubuduće.\n- Od 1. marta kod nas su u radnom odnosu četiri diplomirana mašinska inženjera i još osam radnika, a do kraja godine, ukoliko zaključimo ugovore koje želimo, primićemo u radni odnos najmanje 100 radnika – najavio je Janić.\nPredsednik gradske skupštine Nenad Marković ocenio je da je Rade ponosnim učiono najpre svoju firmu, a onda i ceo grad.\n- Ohrabruje upravo to što će on nastaviti da proširuje svoje kapacitete, a mi verujemo da će se, zbog toga što su i ranije planovi bili realni i ostvareni, tako biti i ubuduće – rekao je Marković.\nTokom druge nedelje juna Rade će, u konkurenciji 65 preduzetnika, predstavljati Srbiju na izboru za "Svetskog preduzetnika godine" u prestonici kneževine Monake - Monte Karlu.\n- Ponosan sam na to što ćemo predstavljati Srbiju, bez obzira na to šta ćemo uraditi, jer je daovoljno učestvovati u tako velikoj konkurenciji – pojašnjava Rade izražavajući nadu da će „Radijator inženjering“ biti među prvih deset.\nZvonko Tufegdžić, generalni sekretar RPK Raškog i Moravičkog okruga zahvalio se Janiću na trudu da u Kraljevu stvori firmu po ugledu na najbolje evropske.\n- Kao predstavniku privrede pričinjava mi izuzetnu čast da takvom čoveku i preduzeću i ja lično, i komora sa, od Nove godine novim ustrojenjem, budemo pravi servis – obećao je Tufegdžić.\nJanić je poručio da velika nagrade obavezuje sve u „Radijator inženjeringu“ da budu još bolji, da razviju veliki broj novih, što kvalitetnijih proizvoda i veću produktivnost, prateći nove i skupe tehnologije koje se brzo menjaju. Planovi podrazumevaju i povećanja zarada radnicima jer oni, kako je Janić rekao, zaslužuju da za posao koji rade budu bolje plaćeni, iako svake godine, kako je rekao, zarade u preduzeću rastu u skladu sa poboljšanjem poslovanja).\nBudući da je danas bilo reči i o problemima u poslovanju „Radijator inženjeringa“, najviše zbog činjenice da kamioni ovog preduzeća, posle rekonstrukcije popularne „triangle“ u Grdici više ne mogu direktno na Ibarsku magistralu, gradonačelnik Terzić je ponovio da će problem biti rešen izgradnjom saobraćajnice koja će koštati oko 20 miliona dinara.\n- To neće biti nikakav poklon nekim preduzećima ili njihovim vlasnicima, već je u pitanju potreba grada da pomogne radnicima koji u preduzećima u tom delu grada rade, a među kojima „Radijator inženjering“ zapošljava najveći broj radnika – pojasnio je Terzić, koji je podsetio da je ovo preduzeće kao društveno odgovorna firma svojevremeno doniralo kotao Staračkom domu u Mataruškoj Banji i vrtiću „Ratarska kapija“, obezbedivši grejanje za decu predškoskog uzrasta, koje je znatno jeftinije nego da je vrtić priključen na sistem gradske „Toplane“.\n„Radijator inženjering“ je u Kraljevu najveći privatni poslodavac koji gradi i svojiu laboratoriju za ispitivanja kakvu nemaju ni mnoga slična preduzeća u Evropi. Za put u Monako jedno „srećno“ nije dovoljno, ali – dovoljno je znati da Rade Janić vrlo dobro zna da utakmicu ne dobijaju igrači koji sede na rezervnoj klupi. Zato će, s ponosom, u Monako poneti kapitensku traku.


Završen fudbalski okršaj ulica u Bačkom Gradištu - Portal Moj Bečej - Bečejske opštine iz ugla građana!\nZavršen fudbalski okršaj ulica u Bačkom Gradištu\nUtakmicom za prvo mesto, između ekipa „Partizanska” i „Svetozara Miletića”, u organizaciji FK „Vojvodina” završen je tradicionalan 7. turnir u malom fudbalu „Ulice Bačkog Gradišta 2017“ u seniorskoj kategoriji. Еkipa „Partizanske” uspela je u finalu da savlada, ubedljivim rezultatom 8:3, ekipu iz ulice Svetozara Miletića.\nPrvo mesto na prvom Turniru u malom fudbalu „Ulice Bačkog Gradišta 2017. godine“ u kategoriji pionira zauzela je ekipa „Novosadski put“.\nIako je turnir seoski, njegov značaj za meštane ne treba podceniti. Naprotiv. Organizatori su i više nego zadovoljni kako je protekao ovogodišnji fudbalski okršaj u Bačkom Gradištu.\nNenad Kudrić iz ekipe „Partizanska“ je proglašen za najboljeg igrača na 7. Turniru u malom fudbalu „Ulice Bačkog Gradišta 2017. godine“ u kategoriji seniora.\nNije ovo jedini rekreativni turnir u fudbalu u Bačkom Gradištu ovog leta. Već 7. julaponovo u organizaciji mesnog fudbalskog kluba odigraće se Prvi memorijalni turnir u malom fudbalu „tri nа tri“ „Milovan Jović“. Pobednika očekuje nagrada u iznosu od 70.000 dinara.


Čajetina prva formirala vlast posle izbora, Stamatoviću (Zdrava Srbija) peti mandat |\n► Verhofštat: Tromesečno odlaganje Bregzita jedina opcija\nPosle sastanka članova Grupe EP za upravljanje Bregzitom, Verhofštat je na Tviteru napisao da će poslanicima EP biti neophodno vreme da prouče detalje sporazuma o razlazu dve strane koji su lideri EU i britanski premijer Boris Džonson postigli u četvrtak.\n"Fleksibilno produženje, ne duže od 31. januara (2020. godine), jedina je mogućnost", napisao je Verhofštat.\nDžonson je u subotu tražio tromesečno odlaganje Bregzita, do 31. januara 2020. godine, pošto ga je britanski parlament obavezao na takav postupak.\nPredsednik Evropskog saveta Donald Tusk izjavio je sinoć da će preporučiti da Evropska unija odobri zahtev Velike Britanije da se još jednom produži rok za Bregzit.\nPredsednik EP David Sasoli danas se složio s Tuskom, rekavši da lideri EU treba da prihvate odlaganje Bregzita jer će to "omogućiti Velikoj Britaniji da razjasni svoju poziciju".\nDžonson je želeo da izvede zemlju iz Unije do 31. oktobra, kako je i obećao, ali je parlament Velike Britanije sinoć odbacio vladin predlog o trodnevnom roku za debatu o zakonu o sprovođenju sporazuma o Bregzitu.\nBritanski premijer je potom odlučio da suspenduje razmatranje sporazuma o Bregzitu u parlamentu i dodao da očekuje odluku EU o odlaganju Bregzita.\nVelika Britanija je prvobitno trebalo da izađe iz EU 29. marta, ali je rok već dva puta pomeran pošto je britanski parlament tri puta odbacio prethodni sporazum o Bregzitu koji je s Briselom ispregovarala Džonsonova prethodnica Tereza Mej.


Analiza lokalnih kancelarije za mlade: Da li mladi rade u kancelarijama za mlade i kako one funkcionišu? - Krovna organizacija mladih Srbije\nAnaliza lokalnih kancelarije za mlade: Da li mladi rade u kancelarijama za mlade i kako one funkcionišu?\nKada se kaže „kancelarija za mlade“ – koja je tvoja prva asocijacija?\nDa li se instinktivno odmah setiš i padne ti napamet da bi tu trebalo da makar jednim delom rade mlade osobe, jer verovatno niko od njih samih ne zna šta je ono što im je u njihovoj lokalnoj zajednici potrebno.\nKancelarije za mlade, odnosno analiziranje kancelarija za mlade je važno u kontekstu implementacije programa Garancija za mlade o kome smo već pisali, koji će prevashodno biti usmeren na unapređenje položaja mladih na tržištu rada, odnosno u poslovnoj sferi u kojoj se mladi kad-tad nađu.\nZa implementaciju Garancija za mlade je važno da postoji analiza kapaciteta koji postoje na lokalnom nivou, a iz tog razloga su kancelarije za mlade značajne u ovoj priči.\nKada govorimo o kancelarijama za mlade, nije na odmet pomenuti da je ovaj mehanizam prepoznat u Zakonu o mladima, u kome je za kancelariju za mlade navedeno da je potrebno da se ona osnuje „radi obezbeđivanja uslova za aktivno uključivanje mladih u život i rad društvene zajednice, osnaživanja mladih, pružanja podrške organizovanju različitih društvenih aktivnosti mladih, učenju i kreativnom ispoljavanju potreba mladih, jedinica lokalne samouprave može, u okviru svojih ovlašćenja, potreba i mogućnosti“. Takođe je istaknuto da se kancelarija za mlade finansira iz budžeta jedinice lokalne samouprave (ili iz drugih izvora, u skladu sa zakonom).\nU kontekstu priče o kancelarijama za mlade, treba istaći i to koji je to delokrug poslova kojima se oni bave. KZM bi trebalo da se bavi:\nPlaniranjem, sprovođenjem i praćenjem razvoja omladinske politike na lokalnom nivou;\nIniciranjem i praćenjem sprovođenja lokalnog akcionog plana;\nUspostavljanjem i održavanjem saradnje sa svim relevantnim partnerima, njihovim umrežavanjem, komunikacijom i međusobnom koordinacijom;\nPodsticanjem aktivizma mladih, komunikacijom sa mladima, udruženjima mladih i udruženjima za mlade, kao i obezbeđivanjem učešća mladih u procesima donošenja odluka;\nPružanjem podrške inicijativama mladih i udruženjima mladih i za mlade;\nPružanjem podrške radu Saveta za mlade i omladinskim klubovima, domovima i centrima, volonterskim i drugim servisima za mlade;\nRedovnim praćenjem potreba mladih kroz analizu trendova stanja i njihovih potreba, a posebno potreba ranjivih grupa mladih i stepena (i kvaliteta) njihovog uključivanja.\nKada je reč o podacima o broju kancelarija za mlade, iz istraživanja „Lokalna omladinska politika u Republici Srbiji“ koje je KOMS sproveo, možemo da uočimo da 52 jedinice lokalne samouprave (što procentualno predstavlja 35%) nemaju formiranu kancelariju za mlade, a da 18 jedinica lokalne samouprave koji imaju formiranu KZM formalno, kancelarija nema zaposlene.\nUpitnik sadrži 32 pitanja koja su podeljena u šest tematskih celina: veličina i kapacitet ljudskih resursa; dostupna tehnička oprema i prostorije; kapaciteti za upravljanje projektima i odgovarajuće iskustvo; iskustvo u radu sa NEET; oblasti gde je neophodan razvoj kapaciteta; rad i koordinacija sa lokalnim vlastima i drugim akterima…\nU istraživanju je navedeno da su kontaktirane ukupno 140 kancelarije za mlade, a da je 48 predstavnika ili zaposlenih odgovorilo na upitnik. Od njih 48-oro, 40 ispitanika/ispitanica su bili koordinatori KZM-a, a preostalih osmoro su savetnici ili drugi zaposleni u kancelarijama za mlade. Od ukupnog broja ispitanih, 29 su muškarci, odnosno 60%, a njih 19, tj. 40% su žene.\nPrema upitniku, ispitanici i ispitanice su podeljeni po starosnim kategorijama, umesto po tačnim godinama starosti. Rezultati ukazuju da su u (ispitanim) lokalnim kancelarijama za mlade uglavnom zaposlene mlađe osobe. Zanimljiv je i podatak da je njih 40/48 mlađe od 40 godina – tačno polovina (50%) zaposlenih je između 30. i 40. godine; a oni između 18 i 29 godina su zastupljeni procentualno 33%.\nOd ovih ispitanih kancelarija za mlade, 29/48 je izjavilo da imaju klub za mlade (60%), odnosno da imaju fizički prostor gde se mogu sastajati sa mladima, koji je ujedno i prostor da se mladi međusobno socijalizuju. Važnost da KZM imaju ovakav prostor za mlade se ogleda u tome što je značajno da postoji prostor za lokalna kulturna dešavanja koji možda ne postoji na drugom mestu, a važan je i kao prostor za neposredan tj. direktan rad sa mladima.\nPrema podacima istog istraživanja, polovina ispitanika je reklo da nisu zaposleni na mestu koordinatora u njihovom sistemu kancelarije za mlade, a druga polovina (50%) rekla je da jeste. Ovo praktično pokazuje da je polovina koordinatora/lokalnih administrativnih radnika nadležnih za omladinska pitanja ili su zaposleni privremeno ili angažovani kao volonteri. U ovakvoj situaciji nedostatka sistematizovanih radnih mesta za koordinatore lokalnih kancelarija za mlade, postoji negativan uticaj na održivost samih KZM, njihovu nezavisnost i pristup resursima.\nJoš jedan indikativan podatak je da većina ispitanih KZM nema stalno angažovane zaposlene ljude. Od 48 ispitanih KZM, dvadeset kancelarija se izjasnilo da imaju samo jednog stalno zaposlenog na neodređeno vreme; 19 je reklo da uopšte nemaju zaposlene na neodređeno vreme; a ostalem KZM su se izjasnile da imaju 2 – 5 zaposlenih na neodređeno vreme. U istraživanju je navedeno i da većina (ispitanih) kancelarija za mlade, odnosno njihovih zaposlenih, obavlja svoj rad koji je regulisan ugovorom o privremenim i povremenim poslovima – koji su najpre namenjeni spoljnim saradnicima ili volonterima. Ono što je zaključeno u istraživanju je da je stabilna mreža volontera i volonterki za neke od analiziranih KZM predstavlja šansu za uspostavljanjem proaktivne saradnje sa mladima iz date lokalne zajednice, u narednim godinama i narednom periodu.\nSlikovit prikaz zaposlenih na neodređeno vreme u ispitanim KZM:\nKada je reč o budžetu odnosno o izvorima finansiranja ispitanih KZM, u istraživanju je navedeno da je prosečan budžet svake KZM u 2021. godini bio oko 1,4 miliona dinara (što je otprilike 10 000€). Ipak, ovaj podatak iskazuje prosek, dok postoji podatak da je jedna kancelarija za mlade navela da je godišnji iznos budžeta za 2021. godinu bio samo 30.000 dinara, a dvadeset i jedna kancelarija za mlade, odnosno skoro 44%, sprovodila je aktivnosti sa budžetom ispod milion dinara. Kada je reč o dodatnim izvorima finansiranja aktivnosti omladinske politike, sedam KZM je navelo međunarodne donatore kao izvor finansiranja. Polovina (24/48 ispitane KZM) se finansira od donacija Ministarstva za omladinu i sport, njih 16 (33%) finansira se isključivo iz sredstava domaćih donatora, dok 18 (37%) KZM navodi da nema nikakva sredstva, odnosno nikakav izvor finansiranja osim gradskog, odnosno opštinskog budžeta – što je zabrinjavajuć podatak.\nPredstavnici i predstavnice lokalnih kancelarija za mlade su za potrebe istraživanja Regionalnog saveta za saradnju takođe odgovarali i izdvojili šta je ono što bi prema njihovom mišljenju izdvojili kao najveće probleme sa kojima se u svom gradu/regionu suočavaju. U najvećem procentu, čak 87.5% – odnosno 42 od 48 ispitanih KZM) je reklo da je problem zapošljivosti i zapošljavanja mladih najveći problem, a odmah potom i (ne)aktivno učešće mladih u društvu, tj. u njihovim lokalnim zajednicama. Takođe su izdvojili da je problem nedovoljno učešće mladih u kulturnom razvoju (procentualno 41%). U istraživanju je rečeno i da je iznenađujuće to što je socijalna inkluzija mladih pod velikim rizikom navedena kao razlog za blagu zabrinutost (gotovo 23%), a zdravlje i dobrobit mladih je samo 7 navelo kao razlog za zabrinutost. Kao najmanji razlog za brigu i zabrinutost su navedeni razvoj zdrave omladinske kulture i međunarodna saradnja mladih.\nTakođe, u istraživanju koje smo pomenuli postavljeno je pitanje predstavnicima lokalnih kancelarija za mlade o tome koje su njihove oblasti delovanja i u najvećem broju slučajeva (skoro 73%) odgovor je bio da je to oblast aktivnog učešća mladih žena i muškaraca. Malo više od polovine ispitanih lokalnih KZM izjasnilo se da je oblast odnosno delokrug njihovog rada informacioni sistemi i obrazovanje mladih (skoro 60%). Manje od polovine (40%) ispitanih KZM je odgovorilo da je njihova oblast rada pomoć mladima da steknu ili unaprede kompetencije. Trećina (35%) se izjasnila aktivnosti u oblasti zapošljavanja ili zdravlja i dobrobiti mladih kao delokruga rada svojih KZM.\nKada je reč o lokalnim akcionim planovima za mlade, ispitane lokalne kancelarije za mlade, odnosno više od polovine, rekli su da imaju LAP (56%). Od 48 ispitanih, predstavnici 13 KZM su rekli da imaju LAP koji je istekao i naveli da je novi u izradi. Tri kancelarije nikada nisu ni imale LAP.\nU istraživanju „Lokalna omladinska politika u Republici Srbiji“ koje je KOMS sproveo, došli smo do podataka da 106 jedinica lokalne samouprave nema lokalni akcioni plan za mlade, odnosno procentualno 73% JLS nemaju ovaj instrument omladinske politike.\nPredstavnici/e lokalnih kancelarija za mlade su za potrebe istraživanja Regionalnog saveta za saradnju odgovarali i na pitanje koje sve kanale komunikacije koriste kako bi komunicirali sa mladima – u najvećem broju slučajeva (skoro 90%) su odgovorili da je to putem društvenih medija, potom (68%) je reklo da je to kroz neposredni licem u lice na terenu, a u direktnom kontaktu sa mladima u samim KZM ili u prostorijama lokalnih zajednica je 65% ispitanih KZM. Kroz ovaj podatak vidimo da su događaji i dešavanja koja se organizuju u samim prostorijama kancelarija za mlade važni za održavanje redovnog kontakta sa mladima.\nKada se svi ovi podaci i činjenice uzmu u obzir, razumljivo je zbog čega je saradnja lokalnih kancelarija za mlade sa drugim lokalnim akterima (poput lokalnih saveta za mlade, lokalne uprave i udruženja mladih) od značaja. Za potrebe istraživanja, KZM su ocenile saradnju sa subjektima politike zapošljavanja, a rezultati su prikazani na grafikonu ispod.\nOno što su predstavnici kancelarija za mlade ocenjivali su i kapaciteti koje imaju, odnosno ljudski resursi, oprema, sredstva za sprovođenje aktivnosti kao i njihov kapacitet za saradnju sa ključnim partnerskim institucijama. Rezultati su pokazali da je najnižom ocenom ocenjen aspekt sredstava za sprovođenje aktivnosti. Kada je reč o oceni kapaciteta ljudskih resursa kojima raspolažu, oni su ocenjeni i svrstani na viši nivo.\nJoš jedno od pitanja koje je bilo upućeno predstavnicima lokalnih kancelarija za mlade se odnosilo na to da li je njihova KZM u prethodnih 5 godina bila uključena u sprovođenje nekog međunarodnog projekta koji se bavio mladima u njihovoj oblasti: 82% njih reklo je da nisu.\nPosmatrajući sve zajedno, zaključak istraživanja Preduzetništvo mladih, zapošljivost NEET mladih i veštine upravljanja karijerom mladih u Srbiji jeste da su kapaciteti lokalnih kancelarija za mlade za podršku implementacije programa Garancija za mlade pod znakom pitanja iz više razloga. Oko 85% predstavnika/ca lokalnih KZM odgovorilo je da nemaju podatke o broju, strukturi i karakteristikama NEET mladih iz njihovih opština.\nOpšti zaključci u kontekstu ove teme su da postoje nedovoljni i heterogeni kapaciteti lokalnih kancelarija za mlade, i da je jedna od ključnih oblasti gde je potrebno da se unaprede kapaciteti lokalnih KZM oblast finansiranja iz lokalnih budžeta. Takođe mnoge kancelarije nemaju neophodne prostorije za sprovođenje aktivnosti. Još jedan od zaključaka je i da se podaci o mladima koji su u NEET statusu ne prikupljaju redovno, što predstavlja teret u smislu razvoja lokalnih politika za mlade, koji bi trebalo da budu zasnovani na dokazima odnosno podacima. Jedan od zaključaka je i da postoji nedostatak saradnje i komunikacije između lokalnih subjekata omladinske politike. Potrebni su i razvijeniji ljudski kapaciteti, pogotovo među lokalnim koordinatorima za mlade koji nemaju često priliku da steknu veštine koje su potrebne za interakciju sa najugroženijim grupacijama mladih.\nOvaj deo istraživanja Regionalnog saveta za saradnju, koji se odnosi na analizu lokalnih kancelarija za mlade, je od velikog značaja i pruža detaljan uvid u funkcionisanje lokalnih kancelarija za mlade, a analiza njihovog rada je bitna zbog početka implementacije programa Garancija za mlade, u kojoj su upravo mladi najveći fokus.